Herri-lanen eta Azpiegituren zuzendari nagusiaren urriaren 4ko 162/2019 Ebazpenaren bidez, “Nafarroako Foru Komunitateko bide ardatz handietako zaraten mapa estrategikoak (3. fasea)” jendaurrean egon ziren hilabeteko epean, Europako legedian (2002/49/EE Zuzentaraua) eta Estatuko antolamendu juridikorako transposizioan (Zaratari buruzko 37/2003 Legea eta hura garatzen duten 1513/2005 eta 1367/2007 Errege Dekretuak) xedatutakoari jarraikiz.\nJendaurreko aldia bukaturik, alegazio batzuk jaso dira. Hona hemen alegazioen edukia eta horiei emandako erantzunak:\n1. alegazioa, Jorge Pascual del Río jaunak aurkeztua.\nBeharrezkoa jotzen du AP-15aren ikerketa tartea handitzea Artederretako gainatik Puiuraino, gutxienez, eta zehazki Garinoaingo tartea. Gainera, beste zarata iturri batzuk daude herri horretan: trenbidea eta N-121 errepidea. Biak ala biak ikerketan sartu beharko lirateke.\nErrepide tarte horretatik egunean igarotzen diren ibilgailuen batez besteko kopuruari erreparatu ondoren, egiaztatu da urtean hiru milioitik gorakoa dela. Horrenbestez, eskaera onartu da, eta AP-15 errepidea zarataren mapa estrategikoen azterlanean sartuko da, 5+030 kilometro puntutik 68+490 kilometro punturaino.\nTrenbideari eta N-121 errepideari dagokienez, ez dira azterlan honen xede, horietan ez baita trafikoaren gutxieneko intentsitatera iristen.\n2. alegazioa, María Isabel Azanza Ocáriz andreak aurkeztua, Garesko Udaleko ordezkari den aldetik.\nAlegazioak dokumentu zabal bat dakar, herri horretako Udal Plan Orokorraren (UPO) eta bertan egindako azterlan akustikoaren laburpenak biltzen dituena, bai eta eranskinak dituen CD bat ere. Eskatzen du:\n1. Berrikus dadila UPO berrian dagoen soinuen zonifikazioren planoan identifikatutako bizitegi eremuen gaineko eragina, eta har daitezela behar diren neurriak, kalitate helburuen ukipenak eta ez betetzeak ikusita.\nGaresko UPOaren ingurumen ebaluazioak agerian utzi zituen A-12 autobidetik eratorritako ukipen akustikoak. Udal mailan egindako zaratari buruzko azterlanaren ondorioz, bizitegietarako proposamena murriztu zen errepide horren inguruan (bizitegi-sektore bat kendu zen).\nUPOren IOAren azalpen zatian (361E/2018 EBAZPENA, ekainaren 5ekoa, Ingurumeneko eta Lurraldearen Antolamenduko zuzendari nagusiak emana, Garesko Udal Plan Orokorrari buruzko ingurumen ondorioen adierazpena egiten duena. Sustatzailea Garesko Udala da) honako hau jasotzen da:\n“... Gune horietako lurralde ukipen nagusiei dagokienez, zarata da aipagarriena iparraldean, eta Robo ibaiaren ingurukoan, berriz, uholde-arriskua.”\n“... Bestalde, A-12 autobidearekiko hurbiltasuna dela eta, gune horren antolakuntza egiteko baldintzak ezartzeko garaian kontuan hartu beharreko kontu garrantzitsuenetako bat zarata aztertzea eta ebaluatzea da. Ukipen akustikoei buruz eginiko txostenei (2013ko irailaren 20an, 2016ko martxoaren 6an eta 2017ko otsailaren 13an egindakoak) erantzuteko, autobiaren aldamenean dagoen 2-BS bizitegi sektoreak lurzoru urbanizagarri izateari utziko dio. 3-BS eta 4-BS sektoreen kasuan, bi sektoreak hartzen dituen proiektu akustiko bat eginen da. Proiektu horretan, kalitate akustikoari loturiko helburuak beteko direla bermatuko duten neurriak aztertu eta ezarriko dira, eta Ekintza Plan bat gehituko du. Alderdi horiek Hirigintza Araudi Partikularrean araututa daude (20. artikuluan). Neurri akustikoak aplikatzeko ardurari dagokionez, araudi horretan gastuen banaketa bat ezarri da; baina banaketa hori ez da bidezkoa, ukitutako sektoreetako sustatzaileei baitagokie ardura hori beren gain hartzea”.\nHorrenbestez, alegazioa onartzen da, eta ondorioz UPO berrian dagoeneko aplikatzen diren ingurumen adierazpenaren ondorioak zaratari buruzko mapa estrategikoan sartuko dira.\n2. Ikusirik A-12 autobideak lehendik urbanizagarri gisa sailkaturik dauden lurzoruetan izan duen ukipena, eta kontuan harturik indarrean dagoen plan orokorraren ahultasun juridikoko egoera, Nafarroako Gobernuak susta dezala aipatu herriko plan orokorraren aldaketa puntual bat, bertan sartzeko A-12ren ukipen akustikoaren zuzenketa eta konpentsazio neurriak gauzatzeak dakarren ondorio ekonomikoa eta Foru Administrazioak hartzen dituen kostuen onarpena.\nGaresko Udal Plan Orokorraren espedientean (0009-OT03-2012-000010) Herri-lanen eta Azpiegituren Zuzendaritza Nagusiak 2018an egindako txosten bat dago, eta zaratari dagokionez honako hau ondorioztatzen du:\n“Horrenbestez, nahiz eta 6. eta 7. simulazioetan planoetako hesien altuerak eta aurkeztutako azterlan akustikoan ageri direnak bat ez datozen, zerbitzu honek, bere eskumenei dagokienez, uste du, proposatutako hirigintza-garapen berrietan kalitate akustikoari buruzko helburuak bete daitezen, aipatu garapenen sustatzaile berriak direla horretarako behar diren neurri zuzentzaileak hartu behar dituztenak. Neurri horien bidez, A-12 autobideak hiri lurzoru gisa sailkaturiko eremuan eragiten dituen ukipen akustiko txikiak ezabatzen ahalko dira.\nBestalde, neurri zuzentzaile horiek behar bezala definituta egon beharko dira (mota, altuera, kalkulua, kokapena, etab.) sektore desberdinetako garapen plan partzial bakoitzean eta kasuan kasuko urbanizazio proiektuetan, eta dagokion baimena eskatu beharko zaio Herri Lan Zuzendaritza Nagusi honi, betiere errepideetako bideen jabari publikoari eragiten bazaio. Arga ibaiaren gaineko zubian zarataren kontrako pantailak jartzea beharrezkoa balitz, hartutako konponbidearen bideragarritasun teknikoa justifikatzen duen dokumentazioa sartu beharko da. Izan ere, egiaztatu beharra dago zubiaren egiturak haren gainean pantailak jartzean aurreikusten den karga birbanaketari eusten dion. Horrela ez bada, ezin izanen da baimena eman horiek jartzeko.”\nHorrenbestez, alegazioa ez da onartzen, kostuak banatzea ez baitagokio UPOari.\n3. Eskatu du zortasun akustikoaren zonen mugaketa UPOari buruzko dokumentazioan sartzeko, behin zaraten mapa estrategikoak onetsi ondotik, eta UPOan dagoeneko finkatu diren neurriak berrikus eta osa daitezela.\nEz da alegazioa onartzen, UPOa aldatzea ez delako beharrezkoa zarataren mapa estrategikoetan ezartzen dena kontuan hartzeko.\n3. alegazioa, Altsasuko Udalak aurkeztua.\nBizitegietarako lurzoru urbanizagarriko bi sektore aipatzen ditu (1. sektorea: Zelandi; 5. sektorea: Lezalde). Bietako bakar batean ere ez da urbanizazioa exekutatu oraindik. Berez ez dira zarataren mapa estrategikoei buruzko alegazioak, aipatu diren lurren egoeraren gaineko zenbait galdera baizik.\n1. Urriaren 19ko 1367/2007 Errege Dekretuaren 2. artikulua aplikatuz, (dekretu horrek Zaratari buruzko azaroaren 17ko 37/2003 Legea garatzen du zona akustikoei, kalitate helburuei eta zarata emisioei dagokienez), zehaztu dadila lur horiek eremu urbanizatutzat edo lehendik dauden eremu urbanizatutzat hartu behar diren.\n5. sektorea, Lezalde, lehendik dagoen eremu urbanizatutzat hartuko da, haren antolamendua 2007ko urriaren 24a baino lehenagokoa baita. Egun horretan sartu zen indarrean urriaren 19ko 1367/2007 Errege Dekretua.\n1. sektorea, Zelandi, ez da lehendik dagoen eremu urbanizatutzat hartzen, haren antolamendua urriaren 19ko 1367/2007 Errege Dekretuak indarra hartu ondoren egin baitzen.\n2. Lehendik dauden eremu urbanizatuetan, posible al da zuzkidura-eremuak eragin akustiko gehien duten tokietan izatea eta etxebizitzak, aldiz, eragin gutxienekoetan?\nEremu akustikoen mugaketa edo zonifikazio akustikoa egiten da 1367/2007 Errege Dekretuaren V. eranskinean ezarritako irizpideak aplikatuz eta erabilera nagusiaren arabera, berdeguneak eta parkeak barne, besteak beste.\nSektore zehatz baten antolamenduak berak eragina izan dezake eremu osoaren ukipen akustikoen intentsitatean. Horrela zehazten ahal da antolamendu horrek, zarata iturritik hurbilen dauden eremuetan proposatzen badira kalitate akustikoko eskakizun gutxiago dituzten eraikuntzako erabilpen edo elementuak, analisi bat beharko ote duen, antolamenduak berak eremu osoaren konfort akustikoan nola eragiten duen jakiteko.\n3. Aipatu lurzoruak lehendik (zaraten mapak tramitatu aurretik onetsitako plan batetik) datozen eremu urbanizatutzat hartu badira, halakotzat ere hartuko al lirateke udal plana etorkizunean berrikusi edo aldatuko balitz, lurzoruek garatu gabe jarraitzen badute?\nLurzoru bat lehendik dagoen eremu urbanizatutzat hartu behar den ala ez, zaratari buruz indarra duen legerian oinarrituta aplikatutako irizpideen arabera egiten da. Horren ondorioz, plana berrikustea edo aldatzea, eta lurzoru horien hirigintza-sailkapena (hiri-lurzoruak, urbanizagarriak, urbanizaezinak) udalari buruzko ikuspegi orokor batetik eginen da, eta ez soilik alde akustikoari erreparatuz.\nHorrenbestez, Azterlan eta Proiektuen Zerbitzuak egindako txostenarekin eta proposatu duenarekin bat, eta Lurralde Kohesiorako Departamentuaren egitura organikoa ezartzen duen urriaren 30eko 263/2019 Foru Dekretuak xedatzen duenarekin bat,\n1. “Nafarroako Foru Komunitateko bide ardatz handietako zaraten mapa estrategikoak (3. fasea)” direlakoen jendaurreko epea ebaztea, azalpen zatian adierazi bezala.\n2. Behin betiko onestea “Nafarroako Foru Komunitateko bide ardatz handietako zaraten mapa estrategikoak (3. fasea)”.\n4. Ebazpen hau igortzea alegatzaileei eta Azterlan eta Proiektuen Zerbitzuari.\n5. Ebazpen honek ez du administrazio bidea amaitzen, eta partikularrek gora jotzeko errekurtsoa aurkezten ahal dute haren aurka, Lurralde Kohesiorako kontseilariari zuzendua, hilabeteko epean, ebazpena jakinarazi edo Nafarroako Aldizkari Ofizialean argitaratu eta biharamunetik aurrera.\nAurreko paragrafoan xedatutakoa ezertan galarazi gabe, ebazpen honek amaitzen du administrazio publikoentzako administrazio bidea. Dena dela, administrazio publikoek administrazioarekiko auzi-errekurtsoa jar dezakete, Nafarroako Justizia Auzitegi Nagusiko Administrazioarekiko Auzien Salari zuzendua, bi hilabeteko epean, hura jakinarazi edo Nafarroako Aldizkari Ofizialean argitaratu eta biharamunetik aitzina. Horrek ez du galarazten Nafarroako Gobernuan aldez aurreko errekerimendua egin ahal izatea, Administrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluan ezarritako moduan eta epean.\nIruñean, 2020ko martxoaren 2an.–Herri-lanen eta Azpiegituren zuzendari nagusia, Pedro Andrés López Vera.\nIragarkiaren kodea: F2003235


Liburu gaztea - Euskara Gipuzkoan\nYou are here: Liburu gaztea\nGipuzkoako Foru Aldundiak, Galtzagorri Elkartearekin lankidetzan, Liburu Gaztea literatura sariarentzako deialdia zabaldu zuen 2000-2001 ikasturtearen hasieran irakurtzaletasuna sustatzeko asmotan. Liburu Gaztea programak euskal literaturan urtero burutzen diren beste sarien artean (Euskadi sariak, Lizardi, Labaien...) bat gehiago izan nahi du, baina berezitasun nabarmen eta garrantzitsu batekin: DBHko ikasleak izango direla epaimahaikide gisa urtero bi idazle sarituko dituztenak.\nHaur eta Gazte Literaturari dagozkion sari desberdinetan beti helduek daukate azken hitza, sariketa honen bidez berriz gazteei zuzendurikoa den literatura horretan beraien iritziak eta hausnarketak entzuteko aukera eskaini nahi da eta hori erabiliz beraien motibazioa landu eta haiengandik ikasteko aukera aprobetxatu. Azken urteko produkzioa sarituko duen literatur sari honek ondorengo helburuak ditu.\nPrograma honen helburuak dira:\nEuskal Literaturaren produkzio berriena gazteengana hurbiltzea.\nGazteen interesak, iritziak, literatur gustuak ezagutzea.\nIrakasleei literatur orientazioa eskaintzea.\nIkasleengan irakurtzaletasuna landu eta irizpide literarioak sortzea.\nIdazleei irakurle gazteen ikuspegia hurbildu eta hauek emandako sari bat eskuratzearen ohorea eskaintzea.\nEuskal Herriko ikastetxeetan irakurketa aldetik erabiltzen diren prozedura desberdinak ezagutzea eta hauek lantzeko tresna berri bat eskaintzea.\nGipuzkoako Derrigorrezko Bigarren Hezkuntzako ikasleak. Derrigorrezko Bigarren Hezkuntzan B eta D ereduak dituzten ikastetxe guztiei luzatzen zaie egitasmoan partehartzeko gonbitea. Orientatzaile batek banaka bisitatzen ditu ikastetxe guztiak egitasmoaren nondik norakoak azaltzen eta ikastetxera programa egokitzeko biderik aproposenak zein izan zitezkeen aztertzen.\nGaltzagorri Elkarteak izendatutako hautaketa batzordeak aurreko urtean gazteentzako literaturaren esparruan argitaratutako liburu guztien irakurketa egiten du. Irakurketa zerrendan jatorriz euskaraz sortutako liburuak nahiz itzulitakoak sartu ohi dira, eta zerrendatik kanpo utzi ohi dira berrargitarapenak. Irakurketa horretatik 8 izenburuko zerrenda aukeratzen da, adin talde bakoitzeko 4na liburu (12-14 urte bitarteko ikasleentzako lau, eta 14-16 urtekoentzako beste hainbeste). Aditu batzordea osatzen dute idazleek, literatur kritikoek, itzultzaileek, editoreek eta, oro har, haur eta gazte literaturarekin zer ikusirik duten adituek.


Herriko merkataritza eta ostalaritzako laguntzak onartuta, eskaera egiteko epea maiatzaren 8tik 18ra izango da - - Tolosaldeko ataria\nHerriko merkataritza eta ostalaritzako laguntzak onartuta, eskaera egiteko epea maiatzaren 8tik 18ra izango da\nAmasa-Villabonako Udala 2020-05-07 13:31\nGaur argitaratu dira Gipuzkoako Aldizkari Ofizialean (GAO) Amasa-Villabonako udalak onartutako Covid-19agatik itxita edo jarduera partzialki etenda izan duten merkataritza eta ostalaritza establezimenduei laguntzeko diru laguntzen oinarriak. Udalak urgentziazko trataera eman die diru laguntza hauei eta egun gutxitan argitaratzea lortu da. Ondorioz, bihar bertan jarriko da martxan diru laguntza hauek emateko prozedura guztia.\nDIRU LAGUNTZEN OINARRIAK: HEMEN\nEskaera egiteko epea:\nMaiatzak 8tik 18ra (biak barne)\nCovid-19aren eraginez denda edo taberna itxita eduki behar izan duten merkatari eta ostalariek laguntza hauek eskatzeko epea ere bihar bertan hasten da eta maiatzaren 18raino luzatuko da.\nUdalak laguntza hau eskatu eta jasotzeko prozedura erraztu nahi izan du, tramitazioak eta "papeleoak" ahalik eta gehien murriztuz. Ondorioz, eskaera egin behar izango duten merkatari eta ostalariek bi inprimaki bete eta agiri bat aurkeztu beharko dute.\nLaguntza eskatzeko inprimakia Deskargatu\nZinpeko Aitorpena egiteko bete beharreko inprimakia Deskargatu\nJarduera Ekonomikoen gaineko Zergaren Alta historikoaren dokumentua. Txikizkako merkataritza edo ostalaritza jarduera burutzen duela egiaztatzen duena.\nDokumentazioa aurkezteko aukerak:\nUdaletxeko Herritarren Arreta Zerbitzuko bulegoan, aurretiazko hitzorduarekin. Hitzordua hartzeko zuretzat@villabona.eus helbide elektronikoara idatzi edo 943 692100 telefonora deituz hartu daiteke. Bulegoan bertan aurkeztu ahal izango da Jarduera Ekonomikoen gaineko Zergaren alta historikoaren dokumentua eta inprimakiak bertan bete daitezke, behar izanez gero, udal langileen laguntzarekin.\nTelematikoki edo posta elektroniko bidez. Albiste honetan deskargatzeko ezarri ditugun inprimakiak deskargatu. bete, eskaneatu (edo argazkia atera) eta Jarduera Ekonomikoen gaineko Zergaren alta historikoaren dokumentuarekin batera zuretzat@villabona.eus helbidere bidalita.


Gaur abiatuko da Soinurbil Musika Astea - Usurbil - Noaua.eus\nGaur abiatuko da Soinurbil Musika Astea\nNoaua Aldizkaria 2021-03-11 08:52\nPandemiak baldintzatuko du aurtengo zikloa, baina beste kultur ekitaldi batzuetan egin den bezalaxe, Soinurbil ere “formatu eta baldintza desberdinetan egingo da”. Zumartetik aditzera eman dutenez, eskaintza oparoa izango da “ikuslego eta musika mota desberdinak” hartu dituztelako kontuan.\nAurtengoan, baldintzetako bat hauxe izango da: kontzertuetara joateko aldez aurretik izen-ematea egin beharko da honako helbidean: usurbilkultura.eus\nZumarteko ikasleen kontzertua Sutegin\nMartxoak 11 osteguna, 18:30.\nSutegiko auditorioan. Edukiera: 75.\nBroken Brothers Brass Band, kalejiran Usurbilen barrena\n2006an Iruñean sortua. New Orleanseko atzoko eta gaurko kaleko taldeen bidea ekarriko du bertara. “New Orleanseko second line-a bizitzeko aukera paregabea: entzulea ez da ikusle soila, ekintzaren parte garrantzitsua baizik. Musika originala eta Brass Band tradizioaren ildo ezberdinetako kantak entzun ahal izango dira (jazz tradizionala, gospel ereserkiak, rythm and blues, 2nd line funk, indians...)”, Zumartek aditzera eman duenez.\nMartxoak 12 ostirala, 18:00.\nAskatasuna Plazan. Edukiera: 50.\nOrdu erdiko emanaldiak egingo dituzte hiru plazetan: 17:30 Joxe Martin Sagardia plazan. 18:00 Askatasuna plazan. 18:30 Artzabalgo plazan.\nIzena amateko azken eguna: martxoak 10.


EUSKADI.-Aparkatuta zeuden sei auto kaltetu dituzten bi mutil atxilotu dituzte Gasteizen\nErtzaintzaren agenteek 18 eta 19 urteko bi gizonezko atxilotu dituzte gaur goizaldean Gasteizen, aparkatuta zeuden sei auto ustez kaltetu izanagatik, Eusko Jaurlaritzako Herrizaingo Saileko iturriek gaur jakinarazi dutenez.\nGaurko 1:30ak aldera, hainbat lagunek Ertzaintzara deitu dute bi gizonezko Gasteizko Bueno Monreal kalean aparkatuta zeuden zenbait autori kalteak eragiten ari zirela ohartarazteko. Agenteek, iritsi bezain laster, bizilagunek aipatutako kalteak egiaztatu eta ustezko erasotzaileak (lekukoek emandako deskribapenarekin bat zetozen bi gizonezko) identifikatu dituzte. Era berean, inguruetan aparkatuta zeuden sei autok jasandako kalteak egiaztatu dituzte ertzainek.\nOndoren burututako miaketaren arabera, erasotzaileek hainbat autoren haizetako-garbigailu hautsi, hainbat ateri ostikoak jo eta autoen txapa eta margoan hainbat kalte eragin zituzten. Bi atxilotuak ertzainetxera eraman zituzten kalte delitu bat leporatuta.\n1240 aldiz ikusita


Marina Balenziaga: "Oro har, euskara oso hizkuntza zaila delako aurreiritzia dute" - Urola Kostako Hitza : Urola Kostako Hitza\nMarina Balenziaga: "Oro har, euskara oso hizkuntza zaila delako aurreiritzia dute"\nGlobal Training bekarekin, Liverpooleko Unibertsitateko Hizkuntzen eta Kultura Modernoen sailean ari da lanean urriaz geroztik. Azkoitiarrak dio esperientzia "oso ona" ari dela bizitzen.\nGlobal Training beka jasota, Liverpooleko Unibertsitatean (Erresuma Batua) euskara irakasten ari da Marina Balenziaga (Azkoitia, 1990), joan den urritik.\nZein da zure egitekoa unibertsitatean?\nHizkuntza eta Kultura Modernoen sailean egiten dut lan, Basque studies programaren barruan. Euskara irakasten dut, baina, horrez gain, euskara sustatzeko ekitaldiak, Basque taster session deiturikoak, egiten ditugu. Unibertsitateko saio horietara Liverpooleko eskoletako ikasleak etortzen dira, eta haiei Euskal Herriari eta euskarari buruz hitz egiten diegu. Egia esan, oso polita da hemengo gazteak euskarazko hitzak ikasten ikustea.\nNongoak dira unibertsitateko euskara ikasleak?\nIkasturte honetan Liverpooleko eta inguruko herrietako ikasleak ditugu. Eta Erasmus bekari esker, Bartzelonatik etorritako ikasle batzuk ere bai. Batzuk interesa zutelako hasi ziren euskara ikasten, eta, beste batzuk, Euskal Herriarekin lotura dutelako. Ikasleetako batek, esaterako, lagunak ditu Elgoibarren, eta joan den ikasturtean han egon zen beka bat tarteko. Beste batek, berriz, euskaldunak ditu gurasoak.\nHarrera ona al dute euskara saioek?\nBai, ikasleek oso gustuko dituzte, eta asko ahalegintzen dira. Halere, esan behar da ez dugula ikasle askorik. Euskara ikastera datozen ikasle asko aurretik gaztelania ikasten aritutakoak dira, eta haien gelakide ugarik katalana edo portugesa aukeratzen dute euskara hautatu beharrean. Unibertsitatean, oro har, euskara oso hizkuntza zaila delako aurreiritzia dute.\nJendeak badu euskara ikasteko kuriositaterik atzerrian?\nBaietz esango nuke. Liverpoolen euskararekin asko interesatzen diren lagunak ditut, horrelako herri txiki batek hain desberdina den hizkuntza propioa izatea asko miresten baitute. Askotan galdetzen didate gauza bat edo bestea nola esaten den euskaraz. Hemengo jendea oso irekia eta lagunkoia da, eta interes orokor bat badagoela uste dut; euskararekiko interesa ere bai. Aurrekoan, adibidez, taxi gidari batek nongoa nintzen galdetu zidan, eta euskalduna nintzela jakitean, thank you euskaraz nola esaten zen galdetu zidan. «Eskerrik asko» esanez agurtu ninduen. Horrelako egoera bat baino gehiago bizi izan dut. Polita da halakoak gertatzea.\nGarrantzitsua al da atzerrian euskara ikasteko aukera eskaintzea?\nBaietz uste dut. Europako hizkuntza zaharrenetakoa da euskara, eta oso aberasgarria da horrelako hizkuntza bat izatea europar guztientzat. Irakasteko aukerak izatea nahiko zaila da, baina, gutxienez, hizkuntzaren berri emateko aukera eskaini behar litzateke, askok ez baitakite Euskal Herrian gaztelania ez den hizkuntza bat dugunik ere.\nZer moduzko esperientzia ari da izaten unibertsitatekoa?\nHelduen irakaskuntzan eta unibertsitatean lanean aritzen naizen lehen aldia da. Saioak ematea berria da niretzat, eta baita ekitaldiak antolatzea ere. Sistema berri batean murgildu naiz, eta, egia esan, asko ari naiz ikasten. Lankide eta ikasle oso jatorrak egokitu zaizkit, eta oso esperientzia ona ari da izaten.\nHorko lanak ba al du loturarik eginda dituzun ikasketekin?\nItzulpengintza eta Interpretazioa ikasi nuen, eta, gero, Ikus-entzunezko Itzulpengintza. Edizio eta zuzenketa ikasketak ere baditut, eta euskararen 4. mailako agiria ere bai. Beraz, hemengo egitekoak oso lotuta daude ditudan ikasketekin.\nNoiz arte egongo zara Liverpoolen?\n2017ko apirilera artekoa da beka, eta garaia iristean ikusiko dugu zer gertatzen den.\nGustura zaude, beraz.\nIkaragarri gustura. Bizi-bizirik dago hiria: ekitaldi eta kontzertu ugari, musika entzuten da toki guztietan… Zerbaitegatik da The Beatlesen hiria. Hiriko giroa paregabea da. Halere, jendea da gehien gustatu zaidana. Jende jatorra, alaia eta atsegina da hemengoa; beti laguntzeko prest daude. Ikasleen babes handia sentitu dut lanean. Izan ere, adierazi egiten dute asko eskertzen dutela egiten duzun lana. Txarrean eta onean, baina babesa ematen dute hemengo herritarrek.\nEuskal Herriarekin alderatuz, desberdina al da horko bizitza?\nBai eta ez. Egia esan, ez zait batere kostatu hemengo bizimodura egokitzea. Hori bai, hotz handia egiten du, baina Euskal Herrian baino euri gehiago ez duela egingo, seguru!


Erregina Gorriaren hipotesia - Wikipedia, entziklopedia askea.\nErregina Gorriaren hipotesia\nErregina Gorriaren hipotesia Leigh Van Valenek proposatutako hipotesi zientifiko bat da, bere suntsipenen legeak azaltzeko erabili zuena. Hau, Eboluzio-hipotesi bat da eta bertan, organismoak etengabe eboluzionatu eta ingurunera moldatu beharra dutela azaltzen du, atzean geratu ez daitezen, hau da, ingurunearekiko egokitasuna galdu ez dezaten. Hau, ez da soilik ugal-arrakasta handiagoa lortzeko, etengabe eboluzionatzen dauden beste organismoen aurrean bizirik irauteko baizik. Azken finean, azkarren eboluzionatzen duenak izango du aurrera ateratzeko aukera gehien. Honi, arma-guda deritzo.\nLeigh Van Valenek, Erregina Gorriaren hipotesi hau ondorengoa azaltzeko proposatu zuen: populazio askoren suntsipenaren probabilitatea ez dela soilik populazioaren bizi tartean oinarritzen, baizik eta milioika urtetan zehar populazio zehatz baterako konstantea dela. Hau, espezieen koeboluzioaren bidez azaldu daiteke, zeinean zenbait espeziek beste espezie batzuekin batera eboluzionatu duten batak bestearekiko duten dependentzia dela eta. Erlazio osagarri hauek, sinbiosi graduatu baten bidez garatuak izan dira, bi espezieen biziraupen handiagoa bermatuz, eta bi espezieentzako gaitasun hobeak lortuaraziz. Are gehiago, espezie bateko populazio batean gertaturiko moldapen batek, beste espezie bateko populazioari hautespen naturalak eginiko presioa aldatuarazi dezake, honek, koeboluzio antagoniko bati bidea utziko diolarik.\nTeoria hau, Lewis Carrollek idatzitako Ispiluan barrena eta Alicek han aurkitu zuena nobelan oinarrituta dago, eta beraz, hortik dator, “erregina gorriaren teoria” izena. Metaforaz betetako istorio honetan, Aliziak etengabe korrika aritzeko arrazoia zein den galdetzen dio erreginari eta honek, leku berean egoteko beti korrika ibili behar dela erantzuten dio, inguruko guztia ere, beraiekin batera mugitzen ari delako.\nTeoria honek, hainbat adibide ditu. Horietako adibide garbi bat, orokorrean, harrapakari eta harrapakinen artekoa da, zeinean harrapakariek, beraien harrapakinen defentsa mekanismo berriak konpentsatu beharra duten, beraien erasoetan hobekuntzak eginez. Esaterako, gazela eta gepardoaren kasua aurkitzen da. Gazelak gero eta azkarrago egin behar du korrika gepardoarengandik ihes egiteko, eta gepardoa gero eta azkarragoa izan behar da bere harrapakina ehizatzeko, hau da, batak bestearengan presio ebolutibo bat eragiten du. Beste adibide bat gripearen birusa da. Birus hau urtero mutatzen da eta modu horretan, urtez-urte berarekiko inmunitatea lortu duten indibiduoak infektatu ditzake.\nOrriaren azken aldaketa: 18 otsaila 2019, 16:24.


Diller Scofidio+Renfro - Reimagining Lincoln Center and the High Line arquia/filmoteka atalean | Arquia Fundazioa\nAste honetan berriz ere Ameriketako Estatu Batuetara itzuliko gara, Diller Scofido+Renfro enpresari buruzko ikus entzunezkoari. Diziplina arteko enpresa hori 1979an sortu zen eta artearen eta arkitekturaren arteko mugak ezabatzen dituzten proiektu teoriko probokatzaileengatik nabarmentzen dira.\nNew Yorken eskala handian egiten ari diren bi proiektu aldi berean eginez (High Lineren berritzea eta Lincoln Center for the Performing Arts zabaltzea ) Elizabeth Diller eta Ricardo Scofidio arkitektoek publikoaren arreta erakarri dute. 2004 eta 2011 urteen artean, James Corner Field Operationsekin lankidetzan, West Sideko High Line trenbide abandonatuak altxatutako hiri parke sofistikatu bihurtu zuen enpresak.\n2003. urtearen hasieratik 2010. urtera arte, Lincoln Center’s Alice Tully Hall eta Juilliard School birdiseinatu zituzten, jatetxe eta eremu publiko bat hartzen dituen belarrez estalitako pabilioi bat eraiki zuten, eta konplexuan dauden eraikinak konektatzen dituzten gune publikoak irudimen handiz aldatu zituzten.\n54 minutuko ikus entzunezkoan, arkitektoen azalpenak eta iruzkinak irudi zoragarriekin eta New York hiriko mandatariei eta beste udal pertsonaia batzuei egindako elkarrizketekin lagunduta agertzen dira.\narquia/filmoteka atalean ikus dezakezu dokumentala.


Lan eta Justizia Saileko 2019 urterako diru-laguntzen plan estrategikoa - Lan eta Justizia Saila - Eusko Jaurlaritza - Euskadi.eus\nDiru-laguntzei buruzko 38/2003 Lege Orokorrak, zioen azalpenean oro har, eta zehazki 8. artikuluan, xedatzen du administrazio publikoetako organoek Diru-laguntzen Plan Estrategikoa egiteko betebeharra dutela. Plan horretan zehaztuko dira aplikatzean lortu nahi diren helburuak eta ondorioak, helburuak lortzeko epea, aurreikusten diren kostuak eta finantzabideak. Bestalde, publikotasunaren, gardentasunaren, lehiaren, objektibotasunaren, berdintasunaren eta diskriminaziorik ezaren printzipioak bermatuko dira. Era berean, helburuetan efikazia izatea bermatuko da, eta baliabide publikoen esleipen eta erabileran efizientzia izatea.\nDiru-laguntzei buruzko Lege Orokorraren 8. artikulu hori, halaber, uztailaren 21eko 887/2006 Errege Dekretuak Diru-laguntzei buruzko Lege Orokorrerako onartutako Erregelamenduak garatu du, zeina oinarrizkoa baita Diru-laguntzei buruzko Lege Orokorraren bigarren azken xedapenean eta aipatu errege-dekretuaren azken xedapenetako lehenengoan xedatuaren arabera —salbuespen dira xedapen horietan zerrendatutako aginduak—.\nEstatuko araudi hori Euskal Autonomia Erkidegoko jarduera-esparruan izan beharreko aplikazio eztabaidatsuari dagokionez, Herri Administrazio eta Justizia Saila izandakoaren barruko Lege Garapen eta Arau Kontrolerako Zuzendaritzak egindako txosten batek honako hau dio bere kontsiderazio juridikoetan:\n«17. Bestalde, Euskal Autonomia Erkidegoko Justizia Auzitegi Nagusiak (aurrerantzean EAEAN) ez du ukatzen 38/2003 Legea Euskal Autonomia Erkidegoan aplikatu behar denik, baina Lege horren 8.1 artikuluan aipatzen den "diru-laguntzen plan estrategikoa" ez du ezinbesteko baldintzatzat jotzen du EAEko udalerrietako diru-laguntzen deialdiak baliozkoak izan daitezen (…)\n(…) Alabaina, Auzitegi Gorenak (aurrerantzean AG) EAEANren epaiekin bat datozen hainbat epai eman ditu (besteak beste, 2012ko ekainaren 26ko eta abenduaren 4ko epaiak, eta 2013ko urtarrilaren 28ko eta apirilaren 16koak), eta, horietan, 38/2003 Legearen 8.1 artikuluari dagokionez, honako irizpide hau ezarri du: “Agindu horretatik, ahalegin dialektiko handirik egin behar izan gabe, bi ondorio hauek atera daitezke: Plan Estrategikoa edozein diru-laguntza ezarri aurrekoa da; eta agindua nahitaez betetzekoa eta kategorikoa da. Aginduan xedatzen da nahitaezkoa dela Plan Estrategikoa aldez aurretik aurkeztea, eta, gure ustez, aginduaren idazketa ez da saihetsekoa eta sistematikoa, auzialdiko epaiak dioen moduan; baizik eta diru-laguntza arautu aurretik bete beharreko funtsezko betekizuna. Beraz, beharrezkoa da, baiki, plana formalizatzea edo gauzatzea, eta, hori modu jakin batean egitea eskatu ezin bada ere, identifikatzeko moduko era batean zehaztu beharko da." EAEANek jurisprudentzia hori ezarri du geroko epaietan (hala nola, 2012ko azaroaren 6ko eta 2014ko otsailaren 18ko, urriaren 29ko eta abenduaren 19ko epaietan). Baina EAEko udalek egindako diru-laguntzen deialdiak dira horiek, eta beraz, ez dira sartzen Euskadiko Ogasun Nagusiaren Antolarauei buruzko testu bateginaren 48. artikuluaren eta hurrengoen aplikazio-eremuan. Epai horietan Administrazioarekiko Auzietarako Jurisdikzioari buruz esaten denaren arabera, 38/2003 Legea aplikagarri zaio EAEko Toki Administrazioari.\n18.- EAEANk administrazio autonomikoaren diru-laguntzen deialdien aurka aurkeztutako errekurtsoak ebazteko ere aplikatu izan du 38/2003 Legea (besteak beste, EAEANren 2009ko irailaren 16ko epaia –AGren 2013ko abenduaren 23ko epaiak berretsia– eta 2014ko irailaren 16koa eta azaroaren 10ekoa); baina Euskadiko Ogasun Nagusiaren Antolarauei buruzko testu bateginaren 48. artikuluan eta hurrengoetan bildutako autonomia-erkidegoko araudia ere aplikatzen du, bata edo bestea lehentasunez aplikatzeari buruzko inolako aipamenik egin gabe. Goi-mailako kirol-lehiaketak antolatzeko diru-laguntzetarako deialdia egiteko eta deialdi hori arautzeko Eusko Jaurlaritzaren Hezkuntza, Hizkuntza Politika eta Kulturako sailburuak 2013ko uztailaren 31n emandako Aginduaren aurka Estatuko abokatuak aurkeztutako errekurtsoak eragin du auzia. EAEANren 2015eko urtarrilaren 21eko epaian AGk lehen aipatutako epaietan finkatutako doktrina (gogora dezagun, EAEko udalerriek egindako diru-laguntzen deialdiei buruzkoa) biltzen da, 38/2003 Legearen 8.1 artikulua nahitaez aplikatzeari dagokionez; eta honako hau gehitzen du: "Auzitegi Gorenaren adierazpenen irmotasunak ez du baliogabetzen 38/2003 Legearen Hogeita bigarren Xedapen Gehigarriaren edukia ... zeren... arauak ez baitu Euskal Autonomia Erkidegoa bere aplikazio-eremutik kanpo uzten; aitzitik, arauaren aplikazioa berresten du, eta, hura aplikatzean, Autonomia Estatutuaren eta Lurralde Historikoen araberako antolamendu eta eskumenen esparruko berezitasunak errespetatu beharko dira. Gai horri dagokionez, sala honek ez daki EAEko autonomiaren zer alderdi izan den kaltetua, zer alderdi ez den errespetatu, diru-laguntza ezarri aurretik plan estrategikoa egiteko betebeharra ezarri denean, eta zaila izango da horretaz jabetzea, demandatuak berak onartzen baitu azaroaren 11ko 1/1997 Legegintzako Dekretuan (Euskadiko Ogasun Nagusiaren Antolarauei buruzko testu bategina onartzen duena) jasotzen diren printzipioak erabat pareka daitezkeela argudiotzat aipatu den Estatuaren arauan xedatutakoarekin". Argudiaketa horretan oinarrituta, adierazten du inpugnatutako Agindua baliogabea dela, diru-laguntza onartu aurretik Plan Estrategikorik ez izateagatik ordenamendu juridikoarekin bat ez datorrelako”.\nTxostenak ondorioztatzen du Diru-laguntzei buruzko Lege Orokorra zuzen aplikatzekoa dela gure autonomia-erkidegoan: «Estatuko oinarrizko araudia (38/2003 Legearen azken xedapenetako lehenengoan “Estatuko oinarrizko legedia” esamoldea erabiltzen da, eta ez du bereizten Estatuak, bere eskumen esklusiboak baliatuz, ematen duen arauditik), printzipioz, EAEn zuzenean aplikatzekoa d(el)a. Araudi horretako aginduren bat ez aplikatzea gertatuko balitz, Euskal Autonomia Erkidegoko foru-erregimen berezia arautzen duen xedapenen batekin bateraezina dela argudiatu beharko litzateke, txosten honen gorputzean azaldutakoaren arabera”.\nHorregatik guztiagatik, Eusko Jaurlaritzako Lan eta Justizia Sailak diru-laguntzen plan estrategiko hau egin du Diru-laguntzei buruzko Lege Orokorrean xedatuaren arabera, eta Kontrol Ekonomikoko Bulegoak diru-laguntzen plan estrategikoak egiteaz emandako jarraibideak kontuan hartuta.\nDiru-laguntzen Plan Estrategikoa kudeaketa-tresna programatikoa da, eta ez du arau-mailarik. Beraz, ez dakar ez eskubiderik ez betebeharrik balizko onuradunentzat. Plana eraginkorra izateko, diru-laguntzen lerroak abiarazi beharko dira, betiere eta, besteak beste, ekitaldi bakoitzeko aurrekontu-baliabideak aintzat hartuta.\nEra berean, plana sustatu duen sailak egindako jarraipen-txostenen eta Kontrol Ekonomikoko Bulegoak egindako txostenen arabera, diru-laguntzen lerro batzuk aurreikusitako helburuen lorpen-mailara edota inbertitutako baliabideen araberako lorpen-mailara iristen ez badira, aldatu eta horien ordez eraginkorragoak edo efizienteagoak diren beste batzuk ezarriko dira, edo, hala badagokio, kendu.\n2.- ESPARRU SUBJEKTIBOA ETA DENBORAZKOA\nPlan honek Eusko Jaurlaritzako Lan eta Justizia Sailak honako hauek betez kudeatzen dituen diru-laguntzak jasotzen ditu: Euskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen Lehendakariaren azaroaren 26ko 24/2016 Dekretuaren 16. artikuluan jasotako eskumenak.\nDenborazko esparruari dagokionez, Diru-laguntzei buruzko Lege Orokorraren Erregelamenduaren 11.4 artikuluaren arabera, diru-laguntzen plan estrategikoak 2018. urterako aurreikuspenak jasoko ditu, eta Zuzenbidean lizentzia dutenentzako laguntzak, karrera judizial eta fiskalean eta Justizia Administrazioko letraduen kidegoan sartzea prestatzeko 2019. urterako deialdia, aurretiaz izapidetzekoa baita”\n3.- HELBURU OROKORRAK\nDiru-laguntzen plan estrategikoa egitean, honako helburu orokor hauek lortu nahi dira:\n1.- Sail honi tresna bat ematea, sailaren eskumeneko gaiekin zerikusia duten interes publikoko edo interes sozialeko jarduerak sustatzea xede duten politika publikoen plangintza egin dezan.\n2.- Ekonomia- eta finantza-ikuspegitik, kudeaketa-tresna uniformeagoak zehaztea, diru-laguntzen efikazia eta efizientzia hobetu ahal izateko.\n3.- Informazio publikoan sarbidea izan ahal izatea gobernamendu onaren gardentasunaren eta praktiken ikuspegitik.\nAskotariko helburuak bete nahi ditu sail honek sustapen-jarduerarekin, aipatu 24/2016 Dekretuak esleitutako eskumen-eremuak kontuan hartuta.


Belar batetik parasitoak giza gorputza / Kapsulak Detoxic\nBelar batetik parasitoak giza gorputza\nEgunero, pertsona bakoitzak infekzioa jasan duen helminths. Talde hau "bizi izaki" gorputza oso erraz. How to get rid of arrotzak laguntzaz naturaren opariak?\nZer da zizareak?\nBatera birjintasuna pertsona guztiei buruz entzun zizareak (parasitoak, helminths, zizareak). Nahiz eta seme-alaba txiki bat daki bere tummy ahal finkatu norbait. Nor da?\nZizareak – parasitoak bizi giza edo animalia gorputza, eta horrek, ondorioz, hura jan, garatzeko. Artikulu buruz hitz egingo dugu zizareak bizi giza gorputza.\nDa giza gorputza ezin hobea da habitat parasitoak. Erabiltzen dute, giza gorputza bere helburu – mantenugaiak xurgatzeko, energia, arraza, eta batzuk, nahiz eta mugitu libreki.\nEz hori bakarrik, pertsona ez jasotzeko beharrezko nutrienteak, parasitoak eta nahiz eta minik zion bere hondakinak. Ondorioz helminthic infestation – hitz sinpleak (toxikotasuna) intoxikazioak gorputza.\nSintomak helminthic infestation:\nBadira baino gehiago 300 espezie parasitoak.\nPrebalentzia helminths araberakoa izango da, kokapen geografikoa, herrialdean presentzia zenbait animaliak, osasun-eta higiene-maila. Errusian ezin bete buruz 70 horiek, eta ohikoena gonbidapen gabeko gonbidatuak dira 10 motak.\nOhikoena dira pinworms, roundworms, Giardia, Toxocara, whipworm, espezie Trichinella, behi eta txerri tapeworm, Echinococcus, katua edo Siberian Dens.\nGai dira eragiteko garapena gaixotasun nahiko arriskutsua bizitza.\nBy kutsatzen parasitoak da, beren sartze gorputzean sartu ahozko – ahotik. Jarri besterik gabe, zizareak da gaixotasun bat eskuak zikin, lotis landare-produktuak, fruta, haragi eta arrain.\nArriskuan da, pertsona bakoitza. Baina gehiago litekeena aurkitu "lagun berriak" urte bitarteko seme-alaben 3 7 urte. Aldi honetan zehar, seme-alabak dira gehien aktiboa eta mundua ezagutzeko, prozedura esku higiene ezarri.\nZizareak dira kausa hainbat patologia hori garatzeko gorputzean. Jarriz feces dira, oso zaila da diagnostikatzeko izan dutelako jakin baten bizi-zikloa.\nAnthelmintic terapia gomendatzen da 2 aldiz urtean. Tratamendu izan daiteke, botikak eta medikuntza tradizionala. Drogak beti izan bigarren mailako efektuak, baina errezeta tradizionalak jotzen dira gehiago segurua, eraginkorra.\nGorputza garbiketa eta belar tratamendua da ezagunena eta eraginkorra moduak.\nZer belar parasitoak hiltzeko?\nZer belar edan parasitoak gorputza? Guztiak landareak zizareak banatzen da bi mota nagusi – omertvlenie (direnak direla horiek suntsitzeko) eta expulsis (laguntzen horiek kentzeko gorputza).\nTerapia izan daiteke egindako aldi berean edo lehen, horiek suntsitzeko, eta, ondoren direnak kanporatu zizareak.\nBotikak saltzeko prest kuotak betetzen duten zenbait proportzioa. Auto-nahasketak phytocomponents behar bezala ibili. Gehiegizko dosia mehatxatu toxiko intoxikazioak. Kontuz!\nBat hasi aurretik, belar tratamendua beharrezkoa da mota zehazteko helminthic infestation eta bere etapa. Honetan oinarrituta esleitutako dosi eta berariazko ikastaro belar medikuntza. Akordio hau bakarrik izango du mediku bat. Auto-tratamendua sor ditzake iraunkorra osasun-kalteak.\nBelar batetik parasitoak giza gorputza sorta zabal bat ekintza — zerrenda:\nTansy. Infusioa tansy loreak hobetzen secretory jarduera traktu gastrointestinala (GIT).\nAjenjo. Gorrotorik ajenjo jariaketa estimulatzen, gallbladder, normalizes heste microflora, funtzionamendua digestio-sistema. Sistema immunologikoa indartzen.\nYarrow. Zenbaki bat dauka positiboa gorputzaren ekintza – anti-hanturazko, tonic, hemostatic, lasaigarri.\nCalendula. Nabarmenagoa anti-hanturazko efektua. Sistema immunologikoa indartzen.\nAire (Sabelnik). Du indartsuena antiparasitic eragina. Kentzen zizareak burua, arintzen epilepsia, histeria, eta sinusitisa.\nSan Juan wort. Du antibacterial, antiseptiko, anti-hanturazko ekintza.\nDandelion. Dudanez elikagai – kaltzioa, potasioa, burdina, magnesioa, selenioa, Niazina, bitamina a, b,C, E, eta beste asko.\nKrabelin. Erretzea substantzia iltzea da suntsitzeko gai mota asko zizareak. Nabarmenagoa desinfektatzaile jabetza.\nThe celandine. Dauka hogei substantzia pozoitsuak eraginkortasunez borrokatzeko parasitoak.\nGinger. Jabetza wormer — expels parasitoak gorputza.\nNard, oreganoa, piperra, sahatsak, berdea intxaur maskorrak, cardamom, kanela eta askoz gehiago da, gainera, eraginkorra kentzeko parasitoak gorputza.\nIkertzaileek aurkitu duten ordena ekartzea zizareak gorputza kanpo baldintzak sortu nahi den tenperatura hormak hesteak eta arina deshidratazioa.\nGuztiak mingotsa, zorrotz, pungent, minak altxatzen tenperatura barruan hesteak, sortzen fluido galera, gai dira kentzeko toxinak, hantura murrizteko, eta gorputza garbitzeko tik parasitoak.\nErrezeta tradizionalak batetik zizareak oinarritutako hainbat belar\nModu erabili belar zizareak eta parasitoak gizakiak badira hainbat lehorra forma, tinctures, decoctions. Farmazia pilulak, hautsak, te.\nSendatzea prozesu bakoitzaren belarra barruan 10-14 egun. Bada, epea aldatu da – hau izango da idatzitako errezeta zehatz bat.\nEdalontzi bat ur beroa (250 ml), pour 20 gramo lore tansy. Ur-bainu, eseri eseri 10 minutu. Infuse salda cool arte, tentsio. Pour edalontzi bat sartu eta bota coctum ur-bolumena guztira 250 ml. Hartu behar da, 20 minutu aurretik bazkariak 15 ml 3 aldiz, egun bat.\nDecoction bat prestatzeko ajenjo oso erraza da. Behar duzun 20 gramo Artemisia pour vulgo ura irakiten, biltzeko eta stand utzi cool arte.\nMugwort hauts oso eraginkorra da erremedio, heste-zizareak helduak. Besterik ez duzu behar ehotzeko lehor tarragon bat hauts eta hartu eskema. Hasita koilaratxo erdi bat 1 aldiz, egun bat, pixkanaka-pixkanaka dosia handituz osoa emanez. Harrera mugatua da eta zazpi egun.\nEdalontzi bat ur epela (250 ml) pour 25 gramo lehorrak yarrow, sua motela ordu erdi irakiten. Hozte ondoren, iragazi eta hartu hiru aldiz egun bat 1 koilarakada.\nHauts yarrow hartu heren bat koilaratxo bat egunean hiru aldiz.\nUra (400 ml) pour 40 gramo lehorrak loreak, calendula, 7 minutu irakiten. Infuse ordu bat, edan 40 ml tincture, egunean hiru aldiz.\nLaurden bat koilaratxo calamus hautsa botata elikagaien (entsaladak, zerealak).\nKopa ura irakiten (250 ml) pour 40 gramo Hypericum, azpimarratzen 1 ordu. 50 ml edan tincture bazkariak aurretik.\nPrestatzeko decoction bat behar duzu, 50 gramo txikituta freskoa hostoak eta zurtoinak dandelion, bete ur irakinetan (400 ml). Azpimarratzen 2 ordu. Edan 70 ml baino ordu erdi lehenago, bazkariak 2 aldiz, egun bat. Terapia behar ez gainditzea 7 egun.\nUra irakiten (100 ml) pour 1 gramo beheko ale (erosi ahal izango duzu at droga dendan, espezie korridore dendan edo tere). Azpimarratzen 1 ordu. Hartu 20 minutu otorduak baino lehen, hiru aldiz, egun bat, zati berdinetan.\nEhotzeko 20 gramo celandine, pour ura irakiten (250 ml). Utzi hozten, iragazi eta edan 20 ml bazkariak aurretik 2 aldiz, egun bat.\nTxiki bat erro jengibrea (20 gramo) ehotzeko eta pour ura irakiten (300 ml). Edan 200 ml jan aurretik.\nEz ahaztu edozein belar parasitoak gizakiak eragin dezake, bai positiboak eta negatiboak erreakzioak. Bakoitzak antiparasitic belar ditu bere contraindications eta eraginkortasuna banakako pertsona.\nTratamendua eta garbiketa parasitoak egin behar da, ondoren kontsulta medikuak.\nIntegrala fitoterapia helminthiasis\nAskotan gertatzen da giza gorputza ez da bizi bat espezie parasitoak. Gidatzeko behar duzu holistiko bat hartu tasak. Baina guztiak ez antihelminthic belar konbinatu ahal izango duzu.\nEzagunena eta eraginkorra integratua aurkako karguak parasitoak giza gorputzean :\nHirukote (Errusieraz). Erabiltzen hautsak landareak: tansy (50 gramo), Artemisia (15 gramo), ale (20 g). Guztiak ondo nahastu. Jan behar duzu 1 koilaratxo gabe diapositibak 30 minutu bazkari bat baino lehen eskema. Lehen egunean tratamendua 1, 2 bigarren aldiz, 3-7 3 aldiz, egun bat. Lehenengo astean ondoren hartu, astean behin sei hilabete.\n7 gramo peppermint, aladierno azala, tansy, Valeriana root, salbia eta 10 gramo haziak basa-azenarioa ondo nahastu. Pour ura irakiten (800 ml). Tea hau da, 40 ml gomendatzen da edan aurretik bazkariak 2 aldiz, egun bat (3 egun).\nTansy eta ajenjo (20 gramo) nahasten 1/2 koilaratxo celandine, pour ura irakiten (400 ml). Edan 20 ml bazkariak aurretik 2 aldiz, egun bat.\nAnti-parasito belar gizakiak, bertan sartzen dira integrala tasak, mugatuak dira, ez bakarrik wormer propietateak. Dute choleretic, laxative, lasaigarri, immunostimulant ekintza.\nGeroztik seme-alabak dira, bereziki, arrisku, gaia tratatzeko helminths da beti garrantzitsua. Jakina, zure medikuak prescribe dezake droga terapia, baina tratamendu natural erremedioak lehentasuna. Dosia kalkulatzen da by medikuak arabera adin gaixoaren, ezaugarri bere gorputza.\nAukera erabiliz belar tratamendua zizareak haur da ebaluatzen du, mediku-mailaren arabera suntsitzea gorputza. Kasu batzuetan eraginkorrena sendagaiak, zein egun batzuk ekarriko zizareak gorputza kanpo.\nTansy eta ajenjo ez da gomendatzen beherako seme-alabak 12.\nErrezeta tradizionalak batetik helminthiasis haur belar:\nKopa erdi bat urki hostoak, pour coctum ura (200ml). Motela sua, eseri eseri 10 minutu. Umea edan behar batzuk SIPS jan aurretik. Terapia irauten bakarrik 1 egun.\nUra irakiten (500 ml), pour sorrel (500 gramo) ur-bainu bat mantentzeko 15 minutu. Tentsio, gehitu 15-20 gramo azukre eta ulcus likido arte ez zaizu geratzen, Kopa erdi bat (100 ml). Bi SIPS emateko seme-edan hau "zukua" jan aurretik. Terapia da, 2 egunetan.\nXehatu berdea intxaurrak (25 gramo) pour ura irakiten (250 ml). Cool, eman edan umea egunean zehar ordez ura. Tratamendua ikastaroa 3 egun.\nMugwort hauts ondo nahastuta eztia proportzio berean. Dosia zehaztuko da, banan-banan. Hartu nahasketa baino ordu erdi lehenago, bazkariak 2 aldiz, egun bat.\nBilduma parasitoak. Nahasketa 0.5 koilaratxo ajenjo, chamomile, aladierno azala. Sartu Pour thermos, pour ura irakiten (100 ml). Azpimarratzen gauean. Deskargatu 490 minutu lehenago bazkariak emateko seme-alabak 30 ml tincture, egunean hiru aldiz. Iraupena terapia da astean.\nGehien kalterik eta atsegina seme-modu dira, kalabaza haziak. Behar izaten berdea barne-azala. Hautsa formularioa hartu behar da 1 koilaratxo egunean 2 aldiz bazkariak aurretik.\nOso garrantzitsua da jarraipena erreakzioa seme-alabak edozein belar ondorioztatzea parasitoak.\nOrdena ez get kutsatuta helminths behar atxikitzen arauak higiene pertsonala, bizimodu osasuntsua mantentzeko, jan eskubidea. Sortu behar duzu, baldintza egokiak bizitza, saihesteko zizare Maskotak.\nGarrantzitsuena da immunitate-sistema indartsu bat, eta horrek erraz berak kudea dezake edozein zizareak, nahiz eta lortu dute gorputzean sartu da. Bitartean pazientzia ere ez dira jakitun beren infekzioa.\nBatetik haurtzaroan, beharrezkoa da ohitu seme-alabak higiene pertsonala – eskuak garbitu ondoren, kale eta animaliekin harremanetan, jan aurretik.\nGorputza ordena ez zen zorrotz, shock tratamendu helminthiasis sei hilabetean behin onartu behar duzu funtsak mantentze-lanak, antiparasitic te, tinctures edo sendagaiak.\nSarrerarekin belar erremedioak hobetzen peristalsis, traktu gastrointestinala, handitu babes-funtzioak, gorputzaren eta kendu toxinak. Belar tratamendua segurua eta eraginkorra eskema bat garatzea behar medikuak.


Zuri beltzeko idazkera: Fernando Garcia Pañeda Operación Black Death – Bolintxi\nZer da, baina, “Operación Black Death” delako hori?\n“Zuri-beltzean idatzitako istorio bat da, antzina filmak egiten ziren moduan: zuri-beltzean, baina hala erabakita. Haietan aurkitzen genituen argumentu eta pertsonaia (edo antzezleak) estilo berarekin. Izan ere, landu ditudan gai eta gertakizunak, arte-lanen kontrabandoa eta II. Mundu Gerran alderdi biek armamentu biologikoaren inguruan egindako ikerketa, zine klasikoan kokatuko nituzke”. Canal Literatura Bloga.\n2002an ukitu historiko eta abenturetako Viento de guerra eleberria argitaratu zuenetik (Txertoa 2002), 2007an Aurea Editoreek berriro argitaratu zuena Las Lágrimas de Eurícide izenburupean, ez dio idazteari utzi.\nViento de guerra eta gero Kismet (Hiria. 2005), Tres Gymnopedias (Opinión con valor. 2008), Gentes del Club (Se leer, 2012) eta Sueño y azar (Denes. 2015) idatzi zituen. Azkena prosa arina eta fintasun handiz idatzita dago eta Alondegiko Narratiba Laburreko lehenengo saria jaso zuen 2015ean.\nAurten beste liburu bat erantsi dio bere biografia literarioari. Hilabete bat ez da Megustaescribir argitaletxeak azken lana argitaratu diola: Operación Black Death. Akzio-eleberri honek intriga politikoa eta espioitza maitasunarekin uztartzen ditu, maitasun erromantikoa ezinbesteko osagarria baita bere eleberrien argumentuetan.\nEleberria Bilbon dago kokatuta, gerra osteko garaian. Monique de Bissyk, alemaniarrengandik ihes egitea lortu duen erresistentziako kide belgikarrak, Martin Intxauspe Neguriko aristokrata ezagutuko du, gizon iluna benetan, izan ere, inguruko askok uste dute judutarrei lapurtutako arte-lanak legez kanpo salduz aberastu dela.\nBaina eleberria aurrera doan neurrian istorioa nahastuz joango da. Arte-lanen trafiko kriminalarekin batera, nazien aurkako operazioak, ustelkeria frankista iluna, nazioarteko goi mailako politika… eta osagarri gehiago agertuko zaizkigu.\nEleberriak ederto asmatzen du akzio etengabea eta une lasaiagoak uztartzen, batean abentura eta tentsioa sortaraziko digu eta bestean goi mailako gizartearen giro eta egoerak deskribatuko dizkigu fintasun handiz idatzitako ukitu ingeleseko elkarrizketen bidez. Kontraste hori ederto islatzen du darabilen prosaren bitartez: dinamikoa ekintzaren pentsuan dagoenean eta lasaiagoa dirudunen mundu elitistaz ari denean.\nBaina hau ez da guztia. Garcia Pañedaren narratiban beste genero bat ere aurkitzen dugu beti, genero erromantikoa hain zuzen. Eta Operación Black Death liburuan ere genero hau nabarmendu egiten da. Horrelakoetan prosa aldatu egiten du, eta horrela, ekintza baztertu eta sentimenduari lekua egiten dionean gozoago eta leunago idazten du, ñabardura austindarrak ezarriz.\nAzken batean, gure egileak Jane Austinen eleberrigile ingeles bikainaren miresle sutsua da, zeini denbora eskaini dion Santurtzi eta Getxoko zenbait Irakurzale Kluben saiotan dinamizatzaile gisa egindako lana eginez.\nBestalde, jakizue Operación Black Death liburuak Facebooken eta Lecturafilia blogean gune ofiziala duela eta bertan liburuaren inguruko informazio ugari aurki daitekeela.\nFernando García Pañedaz eta bere lanaz gehiago jakin nahi baduzue Pinteresten eta bere blogean (Territorio Enemigo) begiratu dezakezue.\nSare sozialez, berriz, Twiter sarean ari da @Fernando GP kontuan.\nJakin-minez zabiltzatenok eta eleberri bizi hau irakurtzen hasteko behar gorria sentitzen duzuenok hemen duzue berorren pasarte bat.\nAzkenik, lerro hauek baliatu nahi ditugu zuri, Fernando, agur bero eta berezia bidaltzeko. Zorterik handiena opa dizugu abentura editorial berri honetan eta bihotz-bihotzez zoriontzen zaitugu berriro ere zure lan literario bikainaren ale bat erakutsi diguzulako.\nSegi horrela, nagusi!\nPosted in: SANTURTZI,SANTURTZIARRAK,SASKI-NASKI,ZURETZAT INTERESGARRIA IZAN DAITEKE | Tagged: FERNANDO GARCÍA PAÑEDA, IDAZLEAK, SANTURTZIARRAK\nCervantes Espainiako Ondare Bibliografikoaren Liburutegi Birtualean


2015eko uztailaren 3tik irailaren 6ra. 1. Solairua\nArtistak: Aranzazu Temprano, Maite Pinto, Nerea de Diego, Karla Tobar, Miriam Isasi, Asensio Martínez\nKomisarioa: Haizea Barcenilla\nMendiek are gainean utzitako aztarnak. Aurpegien aztarnak argazki-paperaren gainean. Eskaintzen forma hartzen duten fedearen aztarnak. Bidetik abandonatu dugun teknologiaren aztarnak. Erleek erlauntzean utzitako aztarnak. Erabateko artelanaren aztarnak antzeztokiaren gainean. Aztarnak jarraitzeko gonbitea.\nErakusketa ibiltzen hasten dugu, hondartza bideak Aranzazu Tempranorekin eginaz. Banan bana, mendien siluetek forma hartzen dute bere eskuek arean duten efektuari esker. Marraztuko dituen eskaiola botatzen zaie forma hauei gainetik, honek oroipenez betetako haize eta marea bide bat osatzeko. LTFS 10/10 lanean Aranzazuk prozesuaren ideia aplikatzen dio zeramikari, bere prozedurak sinplifikatu eta berekin eramanez, ingurua eta lanerako material fisikoaren arteko batasun zuzen bat ezartzeko asmoarekin.\nMaite Pintoren Revelaɹ familia argazkietan oinarritzen da. Une bateko irudiak hartu eta grabatu bihurtzen ditu esku-teknika baten bidez, argazki kamera bateko botoia sakatzearen ekintza analogikoaren aurkakoa egingo balu bezala. Dena den, erabilitako grabatu sistemak ustekabeari zabaltzen dio atea, orbanekin eta figuratiboa dena diluitzen duten tinta masekin jolastuz. Malenkoliaz betetako zuri beltzezko irudiak deseroso sentiarazten duten irudikapenetan bihurtu, eta irudimenak istorioak proiektatzeko espazioa indartzen da.\nNola azaldu jaiera erlijiosoaren sentimendua bezain besarka ezina, irudikagaitza den zerbait? 1996tik Nerea de Diegok Andre Mariaren aldarearen inguruko objektu eta irudiak bildu ditu. Ofrenda, estanpa, eskaintza eta opariz betetako espazio txiki hauek sentimendu kolektibo eta irrazional baten irudikapena dira. Hala ere, hainbeste dira loturarik gabeko elementuak benetako ekintza artistikoa artxiboa bera erakustea bilakatzen dela. Kolekzioaren eszenaratzea (distira) lanak bilketa obsesiboak sortutako ente osatugabe honen erakusketak dakarren alderdikeria eta bakartasunarekin jolasten du.\nlanean informatiko batentzat hondakin materialak direnak lan iturri bilakatzen dira Karla Tobarrentzat. Zaharkitzapen programatuaren ideiak erakarrita, erabilerarik ez duen teknologia berreskuratzen du material estetiko bihurtzeko. Bihurrikeri keinu bat dago bere instalazioetan, eskanerrek funtziorik gabe funtzionatzen baitute, arrasto materialik utzi gabe argitzen dute. Ez dira jabetzen lan asko eginda ere aura, giro eta soinuak besterik ekoizten ez dituztela. Begira gaudenok, ordea, kontzertu makinista eta retrofuturista baten aurrean gaude, duela hogei urte etorkizunaren sinbolo ziren objektuak egun jada iraganaren arrasto besterik ez baitira.\nMiriam Isasik ere keinu bat dakar bere Prozesu naturaletan ez dago deliturik lanean, ala, hobe esanda, keinu horrek uzten duen aztarna. Ezti poto formako arrasto gozozale eta gozo bat. Erlauntz bateko erleak sartzen ditu opio-belar soro batean agente sekretu txikiak bailiran. Soro hauek diru publikoarekin mantentzen dira farmazeutika pribatuen onurarako, eta modu honetan, kontrolatua dagoenetik kanpoko lur sailak polinizatzea lortzen du. Kapitalismoa, legea eta etikaren arteko espazioak aztertzen dituen ekintza politikoaz gain, proiektuak edertasun handiko hainbat lorratz artistiko uzten dizkigu.\nAsensio Martinezen lanak ezartzen du erakusketaren amaiera apoteosikoa, Wagnerren laguntza xumearekin batera: bere operetatik ateratzen du artistak inspirazio materiala. Grane, ene zaldia, zu agurtzen zaitut! lanak eszenografiaren ideiatik abiatzen da, hau eraikuntza eta publikoarekin erlaziorako estrategia gisa hartuz. Grane, Brunildaren zaldia, aitzakitzat hartzen da eskultura eta eszenografia elementuekin lan egiteko, material ezberdin, ustezko benetako espazio eta argi jokoen bitartez. “Erabateko artelana” ren ideiak laborategi bat aurkitzen du artista honen lanean.\nInaugurazioa: 2015eko uztailaren 3an, 20:00.\nJaitsi gonbidapena (pdf)\nJaitsi aretoko orria (pdf)


Bihar ospatuko dituzte Santa Marinako jaiak | El Diario Vasco\nTolosa GoierriBihar ospatuko dituzte Santa Marinako jaiak\nBihar ospatuko dituzte Santa Marinako jaiak\nNUÑEZALBIZTUR. Sábado, 20 julio 2019, 00:34\nAlbizturko Argisaingo Santa Marina auzoak bere jai eguna ospatuko du bihar. Ohitura den bezala 12:30ean Meza Nagusia eskainiko da Santa Marinako elizan eta ondoren, 14:00etan, herriko jubilatuen bazkaria izango da Segore Etxe Berri jatetxean.\nArratsaldean, berriz, herri-kirol erakustaldia eskainiko dute Albizturko eta Bidania-Goiazko gazteek. Ondoren, Arandia anaiak trikitilariek girotuko dute arratsaldea.\nUr tasen ordainketa\nAlbizturko udalak 2019ko lehenengo seihilekoko ur-tasen errolda onartu du eta ordaintzeko epea ireki du. Abuztuaren 19ra bitartean izango da borondatezko ordainketa epea. Ordainketa helbideratu gabe daukaten herritarrek udalaren Kutxabankeko kontu korrontean ordaindu ahal izango dute.\nBestalde, ur-tasaren errolda jendaurrean jarri du udalak, herritarrek aztertu eta hala erabakitzen badute, ezadostasun errekurtsoa aurkeztu dezaten udaletxeko sarrera erregistroan. Abuztuaren 11an amaituko da horretarako epea.\nEl Ampo Ordizia da comienzo este viernes en Altamira a la pretemporada\nEgitarau betea Salontzo jaiak agurtzeko\nLecturas de contadores de agua Martxan da Joxean Tolosa pilota txapelketa


Dock Of The Bay: hamargarrenak hogei dakartza - Gipuzkoako Hitza\nDock Of The Bay: hamargarrenak hogei dakartza\n2017, urtarrilak 06 Albisteak, gipuzkoa, Kultura 236\nAtzera begiratzean “gaztetuta” ikusten dute euren burua Dock Of The Bay jaialdiko antolatzaileek; “ilusio handiz eta erne”. Hamar urte egin ditu Donostiako Musika Dokumentalaren Zinemaldiak, eta, 2007az geroztik, zabalduz joan da: tarte horretan ekintza paraleloak sortu dituzte, emanaldietarako egun eta erakusleiho gehiago ditu, eta 10.000 ikus-entzule izatera iritsi da. Antolatzaileen arabera, jaialdia zinema dokumentalaren “erreferente” bihurtu da Europan, eta kultur ekitaldi garrantzitsu bat Donostian: musika dokumentalen zinemaren topagune bat. Bihar hasi eta astebetez, hogeitik gora dokumental emango dituzte. Trueba zinemetan eta Antzoki Zaharrean izango dira saio guztiak; 7 euro balio du bakoitzak.\nZortzi ikus-entzunezko lehiatuko dira sail ofizialean. Horien artean, bada Euskal Herrian ekoitzitako bat: Sound of roots. Antxon Notariok, Ainara Mentxakak, Ane Cerratok eta Javier Blancok Euskal Herriko skaren eta reggaearen historia bildu dute lan horretan, “80ko urteetatik eta Euskadi Tropikal kontzeptutik gaur arte”. Ostegunean ikusi ahal izango da, 19:30ean, Trueba zinemetan.\nLehiaketako gainontzeko egileek askotariko ertzei eutsi diete: Moz and I dokumentalak, adibidez, fan fenomenoa azaltzen du Luis Le Nuiten eta Morrisseyren arteko harremanaren bitartez; Waiting for B lanak ere fan talde bateko kideak ditu protagonista, Beyonce abeslariarenak, hain justu. Sad Vacation-ek Sid Vicious eta Nancy Spungen bikoteari egiten dio tartea; El charro de Touluquilla-k, berriz, Jaime Garcia Dominguez mariatxiari. Madrilgo movida ezagutu ahal izango da Geometría del Explendor dokumentalean, Georgiako hirigune biziak When The Earth Seems To Be Light lanean, eta bi gaztek Varsovian izandako gorabeherak All these Sleepless nights ikus-entzunezkoan.\nSail ofizialeko irabazleak urtarrilaren 14an jakinaraziko dituzte, Antzoki Zaharrean, 22:30ean. Lau sari egongo dira: sail ofizialeko film onenaren saria, Sade saria, Gipuzkoako Foru Aldundiarena eta publikoarena.\nLehiaketatik kanpo, nazioartean berriki egindako musika dokumentalak eskainiko dituzte Perfect Day sailean, zazpi guztira. Azken bi urteetan ekoitzitako lanak dira guztiak, eta bakoitzak pertsona edo bikote baten ibilbide edo pasarte bati egiten dio gainbegiratua: Everly Brothers, Rolling Stones, Danny Fields, Blur, Mick Rock, Fat Mike eta Thor taldea dira irudiotako protagonistak.\nAtzera begirako dokumental klasikoei tokia egin die jaialdiaren antolakuntzak, eta hiru ikus-entzunezko jaso ditu Paint it Black atalean —lehiatik kanpokoa da hori ere—. Hiru emanaldiak Antzoki Zaharrean izango dira.\nBihar eskainiko dute saileko lehena, 17:30ean: Don’t look back. Literaturako Nobel saria jaso berri duen Bob Dylan musikariak 1965eko udaberrian Erresuma Batuan eskaini zuen biraren nondik norakoak azaltzen ditu.\nIgandean emango dute bigarrena, 18:15ean: Bird On A Wire. Lehen dokumentalak bezala, bigarrenak ere iaz hizpide izan zen musikari bat dauka ardatz: Leonard Cohen. Kantugilea azaroan hil zen, eta Tony Palmerrek “modu egiazkoan eta berdin gabean” aurkeztuko du lan horretan.\nHirugarren dokumentala jaialdiaren azken egunean ikusi ahal izango da, 17:00etan: The Kids are alright. The Who rock taldearen “barneko begirada berdingabea” eskainiko du Jeff Steinek.\nGazteak zinemaren mundura erakarri eta musika dokumentalera hurbildu nahi dituzte Ikusle Berriak atalarekin. Aurten aukeratutako filma Searching for sugar man da (Malik Bendejelloul, Suedia-Erresuma Batua, 2011). Bere jaioterrian erabat ezezaguna den baina Hego Afrikan arrakasta handia duen kantautore baten bilaketa kontatzen du filmak. 2013ko Dock Of The Bay jaialdian sari nagusia irabazi zuen. Urtarrilaren 13an emango dute, Antzoki Zaharrean, 10:00etan.\nZinema saioetatik aparteko ekintzen artean, Egiazkoaren Narratibak mintegia antolatu dute hilaren 12rako, Koldo Mitxelena kulturunean. Arreta berezia jarriko dute zinema dokumental musikalaren narratiban: narratiba dokumentala, programazioa eta kritika; askotariko narratiben sormena; programatzeko ekintza… Euskal Herriko Unibertsitateko irakasle Fernando Golvano ariko da koordinazio lanetan. Parte hartzeko beharrezkoa da aldez aurretik izena ematea; doakoa da.\nMintegiaz gain, jaialdiak jarraipena emango dio bere argitalpen lerroari. Expediciones Polares argitaletxearekin eta Psycho Beat programarekin lankidetzan, Psycho Beat! liburuen bildumako bigarren zenbakia aurkeztuko du.


Egunkarian harpidetu naiteke oraindik ... | Martech Zone\nNire jatorria ezagutzen duzuen batzuek ulertzen duzue Egunkarien Industrian hamarkada bat baino gehiagoan lan egin nuela. Nire lorpen handienetako batzuk industrian izan ziren, profesionalki eta teknikoki. Egia esan, egunkariak desagertzen ari direla tristatzen nau ... baina ez dut uste heriotza denik, suizidioa baizik.\nEgunkariek iragarkiak nola joaten ziren ikusi zuten eBay Craigslist. Harrokeriaz, ez zuten pentsatu irabazien zati bat hartu eta lineako enkante edo iragarkietan inbertitzea. Horren harrigarria da azken txartela zeukatela: geografia. Egunkariek lineako iragarkiak eskualdeko irtenbide batean sartzeko modua topatu izan balute, uste dut eutsi ahal izango luketela. Berandu da orain ... lineako sailkapen sistema arrakastatsu guztiek eskualdeko osagaia dute.\nOrduan, nola harpidetu dezaket egunkari batera?\nArgitaletxeek AP zabor ugari ateratzeari uzten badiote, editoreak editatzeari utziko diote, bertako talentua askatzeari utziko diote eta erreportariak askatzen hasiko dira. Beste modu batera esanda, "azken lerroa" betearazteagatik ergelak izateari uzten badiote eta daukaten talentua erabiliko balute, hor egongo nintzateke.\nFroga? Irakurri besterik ez dago Ruth Hollodayren bloga aukera duzunean. Tokiko egunkarian lan egin nuen zenbait urtez, egunero irakurtzen nuen papera eta inoiz ez nuen Ruth ezagutzen. Baina azken urtean bere bloga irakurtzen egon naiz eta harritu egiten nau. Izarrerako idatzi zuenean inoiz aitortu ez nuen zerbait da bere osotasuna, zintzotasuna, bluntness eta istorioaren iristeko grina erabatekoa. Egia esan, ez nekien nor zen Izarretan!\nNola eutsi zioten bera bezalako talentuari lehertzeko. Ez dakit ideiarik ... Politika eta edizioa izan zela bakarrik asmatzen dut. Artikuluak irakurri nituen IndyStar orain eta gehienek polizia txostenak edo obituarioak bezalakoak irakurtzen dituzte ... inolako bizitzarik ere ez. Zoratu egiten nau ezin dutela hori ikusi eta zerbait egin.\nSkip Warren, buruzagi eta tutore bat izan nuen aspaldi. Esan zuen langileek beti harrituko zintuztela arrakasta izateko aukera emango bazenie. Egunkariekin ez da ezberdina. Munstro korporazioek, politikek eta bitarteko zuzendariek egunkaria suntsitu dute. Ruth-en blogak indarra hartzen jarraituko du ... eta albisteak irakurtzen dituen edonork egunkari ohiko kazetari hauek aurkituko ditu eta bere blogak irakurtzen hasiko da!\nRuthek ez du publizitate aurrekonturik Izarrak goian mantentzen saiatzeko, baina ez du kezkarik. Uste dut Izarraren guneak bere barne talentua nahikoa hilko duela, jendea Ruth bezalako gune informatiboagoetara bultzatuko duena! Barnekoen berri izan dut Izarraren webguneko hazkunde eremuak benetan erabiltzaileek sortutako edukia, nitxo (tokiko) albisteak eta blogak direla. Aupa! Imajinatu hori!\nTags: indianapolis izarraindy izarraperiódico\nGehienek Doug deitzen didate, gaur aita da\n15 eka. 2007, 10:56\nBadakizu Doug, jendeak egunkariak irakurtzen jarraitzen duela ahaztu ohi dut. Badakit arraroa dela, baina hainbeste denbora daramatzat, nire erreferentzia markoa aldatu egin dela.\nSaltzaile horiek atez ateko harpidetzak saltzen dituztenean, badakit beti nire izotzontziarako izotz bloke bat edo nire zaldirik gabeko garraiorako izotz bloke bat erosi behar ote nuen galdetzen zidatenaren itxura dudala.\n"... Benetan ... jendeak oraindik egiten du hori?" 🙂\nJun 15, 2007 12: 25 PM\nBadakit zer esan nahi duzun, Tony. Google Feedreader-ek nire egunkariaren harpidetza guztiz ordezkatu du. Oraindik aldizkari batzuk irakurtzen ditut ... agian talentua mugitu den lekuan. Eta liburu intxaur bat naiz. Paperaren usaina eta usaina oraindik niretzat naturalak direla uste dut.\nGehien faltan botatzen dudana talentua da, hala ere ... hori da benetan esaten saiatzen ari naizena. Espero dut kazetariek gero eta gehiago blogetara jotzea (lan egiten duten egunkarietatik kanpo). Egia esan, gustatuko litzaidake "babestutako" blog guneak ikustea benetako kazetariekin, beren idazkera hartu ahal izateko mugarik ez dutenak.


Xanti Zabala “Lexo” bertsolaria omenduko dute martxoaren 16ean – Irunero\nXanti Zabala “Lexo” bertsolaria omenduko dute martxoaren 16ean\nXanti Zabala “Lexo” bertsolariari omenaldia egingo zaio martxoaren 16ean. Ekitaldia Hondarribiko Itsas Etxean egingo da eta arratsaldeko 19:00etan hasiko da Irun, Hondarribia eta Hendaiako Udalek Bidasoa-Txingudi Mugaz Gaindiko Partzuergoaren bitartez antolaturiko ekimena. Irunabar Elkartea ekitaldiaren zati artistikoaren antolaketaz arduratu da.\nOmenaldi ekitaldian zenbait bertsolarik musikaz lagunduriko bertsoak sortuko dituzte eta ekitaldiaren momentu ezberdinetan proiekzioak egingo dira. Sarrera doakoa izango da eta auditorioko edukiera kontrolatuko da helduerako ordenaren arabera, Itsas Etxeko aretoa bete arte.\nXanti Zabala Bidasoa eskualdeko irudi garrantzitsu eta eskualdeko bertsolari aktiboenetako bat izan da. Lezon jaio zen 1942 urtean eta Ramoni Elizazu Hondarribiarrarekin ezkondu ostean, Irunen bizi izan ziren. 60 eta 70ko hamarkadetan zehar ekitaldi askotan parte hartu zuen. Gipuzkoako bertso txapelketako finalean parte hartu zuen 1967 urtean eta Idiazabalen Zepai garaikurra irabazi zuen 1976 urtean. 2012 urteko martxoaren 21ean zendu zen.\nBidasoa-Txingudi Mugaz Gaindiko Partzuergoa eta bertso eskola\n2003 urtetik Bidasoa-Txingudi Mugaz Gaindiko Partzuergoak eskualdeko helduentzako Bertso Eskolaren kudeaketaz arduratzen da. Sorreran, bi maila ezberdinetako bi taldeekin lanean hasi ziren,\nBertso Eskola eta eskualdeko Bertsolaritza mugimendua hazten joan da, antolaturiko ekintzen kopurua ere handitu delarik. Gaur egun bost taldek osatzen dute bertso eskola eta Irun, Hondarribia eta Hendaian geroz eta ekintza gehiago antolatzen dira bertsolaritzaren inguruan.\nPosted in BerriakTagged Bertso Eskola, Bertsolaritza, Bidasoa-Txingudi Mugaz Gaindiko Partzuergoa, irun, irunabar, irunero, Xanti Zabala\nUdalak ia milioi eta erdi euroko diru-laguntzak aktibatu ditu Irungo familientzat\nKrea Bidasoaren 11. edizioa hartuko du Ficobak martxoaren 21ean


31 euskal kirolari lehiatuko dira Tokion | Kirola | Berria\n31 euskal kirolari lehiatuko dira Tokion\nUztailaren 24tik abuztuaren 8ra jokatuko dituzte Olinpiar Jokoak. Euskal Herriko kirolarietatik 22k aurrenekoz parte hartuko dute Olinpiar Jokoetan. Hamalau espezialitatetan lehiatuko dira.\nMaialen Chourraut piraguista, Rion, 2016an urrezko domina irabazi zuenean ORESTIS PANAGIOTOU / EFE Tamaina handiagoan ikusi\nTokioko Olinpiar Jokoak jokatuko dira uztailaren 24tik abuztuaren 8ra, eta horietan Euskal Herriko 30 kirolari lehiatuko dira: 27 Espainiako selekzioarekin, bi Frantziakorekin, eta bat Marokokoarekin —2016ko Olinpiar Jokoetan 35 izan ziren—. Horietatik 21ek estreinakoz parte hartuko dute Jokoetan. Jarraian, lehiatuko diren euskal kirolarien zerrenda, egutegia aintzat hartuta —Euskal Herriko orduan jarrita daude probak jokatuko diren orduak—.\nOlinpiar Jokoen inaugurazio ekitaldia ostiralean egingo dute, Japoniako hiriburuko olinpiar estadioan (13:00), baina, ohi bezala, futboleko lehiaketa apur bat lehenago hasiko da. Unai Simonek, Martin Zubimendik, Jon Moncayolak, Mikel Merinok eta Mikel Oiartzabalek ostegunean jokatuko dute Espainiako selekzioarekin, Egiptoren kontra (09:30) —beste bi partida jokatuko dituzte ligaxkan—. Dominen jokoan egoteko hautagaietako bat da Espainia. Bost futbolariek aurrenekoz parte hartuko dute Olinpiar Jokoetan.\n«Guztiarengatik borrokatzera goaz Tokiora», adierazi berri du elkarrizketa batean Virginia Diazek, Espainian jaio baina Getxon (Bizkaia) bizi den arraunlariak. Lemazainik gabeko bikotekako proban lehiatuko da, Aina Cid katalanarekin. Azkeneko hiru urteotan domina lortu dute Europako Txapelketan, elkarrekin: urrea 2019an, zilarra 2020an, eta brontzea aurten. Diaz aurrenekoz arituko da Olinpiar Jokoetan, eta larunbatean (uztailaren 24a) egingo du debuta, sailkapen fasean, 02:50ean.\n<Gorka Izagirrek eta Omar Frailek lehendabizikoz parte hartuko dute Olinpiar Jokoetan, eta Ion Izagirrek, bigarrenez, 2016koetan ere aritu baitzen. Larunbatean (uztailaren 24a) lehiatuko dira, errepideko proban —04:00etan hasiko da—, eta Espainiako selekzioaren lider Alejandro Valverderentzat lan egingo dute. Ion Izagirre erlojupeko lasterketan ere lehiatuko da hilaren 28an (07:00), eta, joan den astean adierazi zuenez, olinpiar diploma lortzea du helburu; aurreneko zortzien artean sailkatzea, alegia. Rion, 2016an, zortzigarren izan zen, hain zuzen. <>\nAne Santesteban igandean lehiatuko da, hilaren 25ean, errepideko lasterketan. Sentsazio «oso onekin» bukatu zuen Italiako Giroa —joan den uztailaren 11n bukatu zen lasterketa—, eta pozik dago. Rion 47. sailkatu zen.\nClara Azurmendi gipuzkoarra estreinakoz lehiatuko da Olinpiar Jokoetan, eta «presiorik gabe» arituko da. «Lehen helburua gozatzea da». Munduko rankingean 67.a da, eta, horrenbestez, ezustekorik ezean, ez du dominarik lortzeko aukerarik edukiko. Larunbatean egingo du debuta, 13:00etan; C taldean jokatuko du sailkatzeko ligaxka.\nJose Maria Basterra getxoztarra moralaren eta ilusioaren zakua ondo beteta heldu da Tokiora: Espainiako Ligako goleatzaile nagusia izan da —Club de Campon jokatzen du—, eta aurrenekoz arituko da Jokoetan. Belar Hockeyko Espainiako selekzioak larunbatean egingo du debuta, Argentinaren aurka (05:15). Ligaxkan beste lau partida jokatuko ditu. Dominen lehiarako hautagaia da Espainiako selekzioa.\nEspainiako selekzioarekin, Munduko Txapelketan eta Europako Txapelketan dominak kolkoratu izan dituzte Julen Aginagaldek eta Eduardo Gurbindok, baina ezin izan dute gauza bera egin Olinpiar Jokoetan. 2012koetan parte hartu zuten biek, eta Espainia zazpigarren sailkatu zen. Dominen lehian egoteko hautagai sendoa da Espainia. Larunbatean egingo du debuta Alemaniaren kontra (09:15), eta ligaxkan beste lau partida jokatuko ditu.\nEspainiako selekziorekin jokatuko dute Nerea Pena eta Ainhoa Hernandez euskal herritarrek, eta hurrengo egunean, igandean, egingo dute debuta, Suediaren aurka (12:30) —beste lau lehia izango dituzte ligaxkan—. Penak eta Hernandezek Rioko jokoetan ere parte hartu zuten, eta orduan seigarren sailkatu zen Espainia; orain, domina bat lortzea dute helburu.\nMaialen Chourraut laugarrenez arituko da Olinpiar Jokoetan. Pekinen (2008) hamaseigarren sailkatu zen eslalomeko K1ean, Londresen (2012) brontzezko domina kolkoratu zuen, eta Rion (2016) urrezkoa. Tokion ere dominen lehia ibiltzea du helburu; 38 urte ditu piraguistak. Munduko Kopako azken proban, joan den ekainean Pragan, seigarren izan zen. Igandean izango du sailkatzeko proba (06:00).\nAnder Elosegi 33 urteko piraguistak ere laugarren aldiz parte hartuko du Olinpiar Jokoetan, eta eslalom piraguismoan hark ere. C1ean laugarren izan zen Pekinen; laugarren, berriro, Londresen, eta zortzigarren Rion. Domina du helburu —lortu izan ditu Europako zein Munduko txapelketatan—, nahiz eta Munduko Kopako azken proban, Pragan, finaletik kanpo gelditu zen. Igandean izango du sailkatzeko proba (06:00).\nIñigo Peña 30 urteko piraguista abuztuaren 4an izango du sailkatzeko proba. K4 1.000 metrokoan parte hartu zuen Rion —bosgarren izan zen—, eta oraingoan esprintean lehiatuko da, baina bikoteka, K2 1.000 metrokoan, Paco Cubelos espainiarrarekin batera. Dominarako hautagaien artean dira.\nPauline Ado, joan den uztailaren 3an, A Coruñan lehiatzen. EFE\nSurfa aurrenekoz izango da Olinpiar Jokoetan, eta emakumezkoetan parte hartuko duten hogei surflarien artean Pauline Ado 30 urteko lapurtarra dago. 2017an Munduko Txapelketa irabazi zuen. Igandean hasiko da lehiatzen Frantziako selekzioarekin, 03:00etatik aurrera.\nAlberto Munarriz atzelaria Espainiako selekzioaren zutarrietako bat da. 2016ko Olinpiar Jokoetan ere parte hartu zuen —zazpigarren izan zen Espainia—, eta aitortu du orain «faboritoetako bat» direla. 27 urte ditu iruindarrak, eta Barceloneta taldean jokatzen du. Espainiako selekzioak igandean edukiko du ligaxkako lehen partida, Serbiaren aurka (11:15). Ligaxkan beste lau neurketa jokatuko ditu.\nAzkeneko orduan sartu da Xabier Lopez Arostegi Espainiako saskibaloi selekzioan. Olinpiar Jokoetarako deituko ote zuten edo ez zalantza-zalantzan ibili da, eta uztailaren 24an selekzioko jokalari batek min hartu ostean dei egin dio selekzionatzaileak. Lehen aldia du Olinpiar Jokoetan. Taldeak uztailaren 26an jokatuko du lehen partida (14:00), Japoniaren kontra. Taldeko ligaxkan, Argentina eta Kanada ere izango dituzte aurrez aurre.\nKevin Peponnet 470 espezialitatean lehiatuko da Tokion Frantziako selekzioarekin, Jeremie Mion frantziarrarekin bikotea osatuz. Irabazteko lehian ibiltzeko hautagaia da 30 urteko lapurtarra, aintzat hartuta 2018ko Munduko Txapelketan urrea lortu zuela, eta 2019ko Europako Txapelketan brontzea; bietan Mionekin bikotea osatuz. Uztailaren 28an hasiko da lehiatzen (05:05).\nJon Rahm, AEBetako Irekia irabazi zuenean, joan den ekainean. Efe\nDominaren bat irabazteko hautagai sendoa da John Rahm, kontuan hartuta joan den ekainean AEBetako Irekia irabazi zuela, eta hirugarren izan dela joan den asteburuan jokatutako Erresuma Batuko Irekian. Hortaz, 26 urteko bizkaitarra aurrenekoa da munduko zerrendan. Uztailaren 29an egingo du debuta, 00:30ean hasita.\nCarlota Ziganda bigarrenez arituko da Olinpiar Jokoetan —Rion 39. egin zuen—. 30 urteko golf jokalari nafarra hogeigarrena da munduko zerrendan, eta abuztuaren 4an egingo du debuta, 00:30etik aurrera.\nAtletismo probak uztailaren 30ean hasiko dira, eta egun horretan lehiatuko da Sergio Fernandez 400 metro hesidunetako lehen txandan (03:55). 26 urteko nafarrak bigarren Olinpiar Jokoak ditu: Rion finalerdietara heldu zen —11. denbora onena egin zuen, eta hamarren batzugatik ez zen finalerako sailkatu—.\nTeresa Errandoneak 100 metro hesidunetan parte hartuko du, eta uztailaren 31n jokatuko du lehen txanda (03:45). 25 urteko gipuzkoarrak joan den ekainean egin zuen bere marka onena: 13,04. Estreinakoz arituko da Olinpiar Jokoetan.\nAsier Martinez nafarrak ere aurrenekoz parte hartuko du 21 urterekin, eta Tokiora heldu da 110 metro hesidunetan 23 urtez azpikoetako Europako txapeldun izan ondoren. Haren entrenatzaile François Beoringyanek esan du Martinez «presiorik gabe» lehiatuko dela. Abuztuaren 3an korrituko du lehen txanda (12:10).\nAbuztuaren 4an, 02:05ean, Odei Jainaga xabalina jaurtitzaileak hasiko du sailkatzeko proba. 23 urteko gipuzkoarrak lesio bat du sorbaldan, eta adierazi du ez duela dominaren lehian aritzeko itxaropenik, eta «esperientziarekin» gozatzera joango dela.\nOlinpiar Jokoak amaitu bezperan, abuztuaren 7an, korrituko dute maratoia (03:15 aldera bukatuko da), eta horretan parte hartuko dute Elena Loyok Espainiako selekzioarekin, eta Majida Maayufek Marokokoarekin —2012tik bizi da Euskal Herrian—. Loyoren (38 urte) markarik onena 2.28.25ekoa da, eta Maayufena (32 urte), 2.29.24koa. Biak aurrenekoz lehiatuko dira Olinpiar Jokoetan.\nZUZENEKOA: Gimnastika artistikoko finala jokatzen ari dira, Biles gabe\nSimone Biles estatubatuarra zen irabazteko faborito argia, baina, presioaren ondorioz, ez du parte hartuko: «Nire osasun mentalean zentratu behar dut»


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Industria-robotika (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Industria-robotika (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Ane Rayo izan da Bermeoko Berbalagunen udaberriko lehiaketaren irabazlea - Busturialdeko Hitza : Busturialdeko Hitza\nAne Rayo izan da Bermeoko Berbalagunen udaberriko lehiaketaren irabazlea\n103 pertsona izan dira Berbalagunek antolatutako lehiaketan parte hartu dutenak.\nAne Rayo irabazlea, sariagaz batera. Argazkia: Bermeoko Udala.\n103 bermeotarrek parte hartu dute Bermeoko Berbalagunek antolatutako udaberriko lehiaketan, eta ekainaren 12an egindako zozketan Ane Rayo partaidea hautatu dute irabazle modura.\nSariari dagokionez, Rayok Errigorako produktuen sorta osoa eraman du etxera. Egitasmoaren dinamizatzaileak zorionak eman dizkio irabazleari eta eskerrak parte hartzaile guztiei. Udazkeneko lehiaketa azaroan egingo dutela aurreratu dute Bermeoko Berbalagunekoek.


Munduari so - - Alea.eus\nTxema Ramirez de la Piscina 2018-09-20 10:14\n"Ederra da gauza ttipien handitasunaz jabetzea eta ingurukoekin partekatzea".\nNon gelditu da oporren lurrina? Non solasaldi patxadatsuen irria edota erlojurik gabeko arratsak? Lanean hasi eta gurpil zoroan murgildu. Biak bat etorri dira. Nago gauzak ez ditugula behar bezala balioesten, daramagun erritmo itogarriak dastatu berri ditugun momentu on-onak eta arestikoenak ere berehala ezabatzen dizkigulako.\nAtzo leihotik begira jardun nuen hamar bat minutuz, kalean, inguruan gertatzen zenari so, presarik gabe, helburu zehatzik gabe. Munduari begira. Etxe pareko parkean ohiko zakur paseatzaileak zebiltzan. Maskotei egur ttipiak bota, eta haiek zintzo-zintzo (zintzoegi) eskura bueltatzen zizkieten segituan. Tarteka-marteka beste paseatzaile batzuekin bat egin eta hizketan jarduten zuten, harmoniatsu, olgeta bizian. Asko ligatzen omen da parkeetan.\nBat-batean etxe azpian dagoen haur eskolako haurrek nire arreta bereganatu zuten. Urte eta erdikoak edo izango ziren. Ezin nien entzun, bai ordea haien algara eta poza antzeman. Arrapala txiki baten inguruan zebiltzan gora eta behera, euren lehen urratsak gozatzen, dastatzen, esploratzen. Ausartenek abaila hartzen zuten aldapatxoa azkarrago igotzeko. Zenbaitek lurrean amaitu zuten, baina segituan altxatzen ziren ezer gertatu izan ez balitz bezala.\nBakean nengoen. Horretan nengoela memoriak Urbasako basora egin zuen salto, udara honetan egindako txango batera, "Artzainen ibilbidea" izenekora hain zuzen. Oso egun lasaia izan zen. Tenperatura, perfektua. Inor gutxi zebilen mendian. Behien zintzarriak entzuten ziren, baina urruti. Olaztitik Zudaidera zihoan galtzada zaharretik joan ginen, astigar, elorri eta pagoen artean, zozo eta birigarroak entzunez. Pagadiaren gelditasun erabatekoak harrapatu gintuen. Haize izpirik ere ez zebilen. Txundigarria.\nHorretan nengoela, klimaxetik gertu, sukaldetik zetorren zaratak mundu honetara ekarri ninduen. Aznar zegoen telebistan, orroka, burdinazkoak diruditen masail horiek astintzen. Gora eta behera bera ere. Aparailua itzali nuen. Bere mezuaz jabetzeko aukerarik ez nion eman.\nOrduan konturatu nintzen zein ederra den gauza ttipien handitasunaz jabetzea eta ingurukoekin partekatzea. Eta zein baliagarria den, batzuetan, leihotik begira minutu batzuk "galtzea". Munduari so, jendeari beha.


Iruñeko Arrotxapea auzoan manifestatzera deitu dute: larunbatean, 18:30ean | Politika | Berria\nIruñeko gazteen atxiloketak\nIruñeko Arrotxapea auzoan manifestatzera deitu dute: larunbatean, 18:30ean\nAurreko astean Espainiako Poliziak atxilotu zituen gazteen senide eta lagunek bultzatu dute deialdia.\nGazteen senide eta lagunak, gaurko agerraldian, Iruñeko Arrotxapea auzoan. Jagoba Manterola/FOKU Tamaina handiagoan ikusi\nJoan den astean Iruñerrian atxilotu zituzten gazteen senide eta lagunek larunbatean Iruñeko Arrotxapea auzoan manifestatzera deitu dute. 18:30ean hasiko da manifestazioa, Plaza Gorrian. Erasoen aurrean, klase elkartasuna! lelopean eginen dute. Gaur egin dute agerraldia deialdia iragartzeko. Gainera, gogor kritikatu dituzte bai iragan astearteko polizia operazioa, bai hura gauzatzeko modua. Besteak beste, senide eta lagunek salatu dute atxiloketek «ikara sortzeko helburu argia» zutela, eta akusazioen atzean «manipulazio maltzurra» dagoela.\nPrentsaurrekoan, salatu dute polizia operazioak urratu egin dituela atxilotutako gazteen eskubideak. Adierazi dutenez, atxilotuen etxeetan miaketak egin zituztenean, debekatu egin zuten bertan inor egotea, eta, ordu luzez, ez zieten aukerarik eman senideekin eta konfiantzazko abokatuekin hitz egiteko. Bestalde, salatu dute gazteak atxilo egondako bi gauetan ukatu egin zitzaiela osasun neurri egokiak izateko eskubidea: hotza eta higiene falta izan zuten, senide eta lagunen esanetan.\nHalaber, salatu dute berriki gertatutakoa ez dela kasu bakan bat: «Salbuspena arau bihurtu da». Adierazi dute azkenaldian areagotu egin dela «indar polizialen boterea eta inpunitatea», eta, diotenez, horrek «gazteen kriminalizazioa» ekarri du. Hala, zabaldutako oharrean babesa adierazi diete atxilotutako gazteei, eta nabarmendu dute erasoa «guztien aurkakoa» ere badela.\nEspainiako Poliziak atzo jakinarazi zuenez, «GKSren inguruko kale borrokako talde bat» osatzea leporatzen diete. Atxilotutakoak «erakunde sezesionista erradikaletako» kide direla zehaztu du Poliziak, eta GKS Gazte Koordinakunde Sozialista aipatu du zehazki. «Amnistia Ta Askatasuna» taldearen zale direla ere jaso dute oharrean.\nPolizia urtebetez aritu da Arrotxapean eta Burlatan gazteak ikertzen, eta esan du «ekintza bortitzak, sabotajeak eta erasoak» egiten zituztela, «modu antolatu eta koordinatuan». Bost bankuren egoitzen eta bi dendaren aurkako erasoak sartu dituzte salaketa horien artean, eta zaborrontziak kalean gurutzatzea eta poliziei harrika egitea ere egotzi diete.


Eskerrik asko esateko eguna | Kirola | Berria\nEskerrik asko esateko eguna\nAne Santesteban - MWNT-Rotor taldeko txirrindularia\nAzer-nolako azken eguna! A zer-nolako tentsioa tropelean eta a zer-nolako amaiera! Emozioa izan dugu azken unera arte, eta hemendik zorionak irabazleei. Niri dagokidanez, oso gustura bukatu dut Bira: zortzigarren sailkapenean, eta lehen euskal herritarraren elastikoari eutsi diot. Etaparen hasieran, sailkapen nagusiari begira ekin diot, baina, amaieran aurreko guztiak elkarrekin gindoazela ikusita, Eider [Merino] zaindu dut. Denbora berean geunden, eta aurretik sartzen zenak irabaziko zuen lehen euskal herritarraren saria. Berak taldekide asko zituen inguruan; nik, aldiz, bakarra, eta, horregatik, Soraya Paladini itsatsi natzaio. Badakit bizkorra dela, eta haren arrastoari segika aurrean bukatu dut.\nTaldekide bakarra nuen amaieran, baina oso harro nago egun osoan egin duten lanarekin. Hasi aurretik esan diet lehen kilometroetan inguruan nahi nituela, eta ondo bete dute lana. Bizkarreko minez ibili naiz, eta neure burua nola zegoen ikusi nahi nuen. Igoera gogorrak hastean aurrean egon nahi nuen, eta hor izan ditut. Amaieran banaka-banaka eman dizkiet eskerrak, ondo merezitakoak. Eskerrak ere bai etxekoei. Gutxitan lehiatzen gara Euskal Herrian, eta haiek egiten dute berezi. Ahizpak jai hartu du lanean niri laguntzeko, eta hor ibili da gora eta behera nire guraso eta ilobarekin. Auskalo zenbatetan ikusi ditudan errepidean azken egunetan! Atzo, Udanan, San Asentzion eta helmugan. Eskerrik asko zuei bihotzez; zorretan nago. Azkenik, bukatzeko, antolatzaileen lana goratu nahiko nuke; Bira baloratzen ikasi behar dugu. «Eta gaur, zer?», galdetuko duzue, bada 700 kilometroko errepide bidaia hurrengo asteburuan Frantzian lehiatzeko. Hau ez da gelditzen. Donostiako Klasikoan elkar ikusiko dugu berriz!


Irekia Eusko Jaurlaritza - Gobierno Vasco :: Gobernuak Bizikidetzako eta Giza Eskubideetako plana, iaz onetsi zenetik, neurri handian bete dela egiaztatu du (Gobernu Bilera 2018-02-06)\nGobernuak Bizikidetzako eta Giza…\nGobernu Kontseiluak gaur izan du Eusko Jaurlaritzaren 2017-2020 Bizikidetzako eta Giza Eskubideetako Planaren segimenduaren urteko txostenaren berri; bertan, 2017an bertan jaso diren ekimenen kudeaketaren eta betearazpenaren balantzea jaso da, bai eta 2018rako erronka nagusiak ere.\nHorrela, iazko urrian Plana onetsi zenetik, arduradunen ahalegin nagusia Planean bertan ezarritako lan-egutegiaren arabera aurreikusitako ekimenak abian jartzea izan da.\nZehazki, dokumentuan jaso diren 15 ekimenetatik, 11ren betetze-maila % 100koa izan da, 2017rako egutegiko konpromisoei dagokienez; 3k % 80ko betetze-maila izan dute eta, batek, % 60koa. Nabarmendu behar da % 100ean bete diren ekintza guztiak direla zuzenean Giza Eskubide, Bizikidetza eta Lankidetzaren Idazkaritzaren ekintzaren mendekoak direnak. Hori horrela, Gobernuarentzat Planaren betetze-mailak balorazio ona merezi du.\n2018RAKO ERRONKA NAGUSIAK\n2018. urte honetarako, eta kontuan hartuta euskal egoera soziopolitikoa, Planaren jarduera-planak zehaztasunez definitzen ditu egin beharreko jarduketak, honako erronka nagusiei erantzuteko:\n1. ETAren alde bakarreko desegite eraginkorra eta behin betikoa gerta dadin laguntzea, eta terrorismoak eta indarkeriak eragindako giza eskubideen urraketak ekarri duen kaltearen justiziarik ezari buruzko hausnarketa kritikoaren prozesu partekatua sustatzea.\n2. Terrorismoaren biktimekin elkarrizketaren, lankidetzaren eta akordioaren eremuetan sakontzen jarraitzea, Terrorismoaren Biktimen Partaidetzarako Euskal Kontseiluaren eta AVTrekiko lankidetza-akordioen bidez.\n3. Memoriaren politika publikoen sustapenean ahalik eta adostasun handiena sustatzen jarraitzea, GOGORA institutuaren jarduera-programen bidez.\n4. Giza eskubideen urraketak jasan dituzten biktimei errekonozimendua eta erreparazioa emateko 12/2016 Legearen legezkotasuna eta konstituzionaltasuna defendatzea eta legean aurreikusten den Balorazio Batzordea abian jartzea, etenda ez dagoen guztian aurreikuspenak garatzeko, Espainiako Gobernuak jarritako errekurtsoari buruzko irizpena eman arte Konstituzio Auzitegiak.\n5. Espainiako Gobernuarekin, Frantziako Gobernuarekin eta parlamentuko taldeekin akordioak sustatzea, espetxe-politikari beste orientazio bat eman ahal izateko, hurbiltzeari eta erantzun humanitarioei dagokienez, bai eta gizarteratzeko politika aktiboak legalki garatu ahal izateko dekretuaren oinarriak adosteko ere.\n6. Bizikidetzan agertzen doazen erronkei erantzuteko ekimenak abian jartzea. Besteak beste:\nErrefuxiatuek bizi duten krisi humanitarioari erantzuteko esparru-dokumentuaren garapena\nGarapenerako Lankidetzaren 2018-2021 Zuzendaritza Planaren onespena\nKulturako Zentroen Legearen onespena\nErlijioen arteko Euskal Kontseiluaren sorrera\nErlijio-izaerako nazioarteko terrorismoaren aurrean Jarduera Planaren gainerako aurreikuspenak abian jartzea.\n7. Bizikidetzaren eta giza eskubideen hezkuntza eta kultura sustatzeko eremuan jarduketak garatzea.\nHezkuntza-eremuan, bi aurreikuspen:\nAieteko Giza Eskubideen Baliabide Pedagogikoen Zentroa sortzea.\nHezkuntza-proiektuak, besteak beste, biktima hezitzaileen Adi adian Modulua unibertsitate-eremura zabaltzea.\nBizikidetzaren eta giza eskubideen kultura sustatzeko eremuan, nabarmendu beharrekoa da Giza Eskubideen 70. urteurrena ospatzeko euskal kanpainaren erakunde arteko sustapena; bertan aipatzekoa da azaroko nazioarteko kongresua.\nInfor_anual_Plan_CyDH_eus.pdf 200 KB (application/pdf)\nERABAKIA, 2018ko azaroaren 13koa, UPV/EHUren Gobernu Kontseiluarena, Universidad del País Vasco / Euskal Herriko Unibertsitateko Lan Harreman eta Gizarte Langintza Fakultateko Negozioen Kudeaketako eta Lan Harreman eta Giza Baliabideetako gradu bikoitza ezartzekoa…


Jantokien eredu aldaketaz Gure Platera Gure aukera eta Allende Salazar eskola\nEskola jantokien eredua\n'Hezkuntza sailak ez luke jantokien ardura osoa gurasoen esku utzi behar'\nEneko Viñuela Gure platera gure aukera plataformako bozeramailearekin eta David Zelaia-Zugasti Gernikako Allende-Salazar eskolako guraso-elkarteko kide eta jantokiko arduradunarekin izan gara.\nLarrabetzuko eskola jangela\n'Interes handiarekin baina, zalantza askorekin'. Modu horretan hartu dute Euskal Autonomia Erkidegoko ikastetxeetan, eskola-jantokien kudeaketa aldatzeko hezkuntza sailak egin duen proposamena. Urtea hastearekin batera iragarri zuten proposamena: hala erabakitzen duen guraso elkarteak, bere gain hartu dezake eskola-jantokiaren kudeaketa osoa. 2019ko irailetik, ikasturte berrian hortaz, indarrean jarri nahiko luke aldaketa Eusko Jaurlaritzak.\nJakinmin handia piztu du hezkuntza sailaren proposamenak. Bereziki, 'Gure platera gure aukera' plataformaren baitan. Urteak daramatzate jantoki-eredu aldaketa aldarrikatzen: catering sistema baztertu eta eskola bertako sukaldean prestatutako menua jan dezaten ikasleek. Bertako lehengaiekin. Baina, hezkuntza sailren proposamenari gabeziak ikusi dizkiote: ez du aurrikusten sukaldariak saileko langile izatea eta gurasoen eskutan ardura handiegia uztea kritikatzen duten. 'Autogestioa ez, ko-kudeaketa' eskatu du 'Faktoria'n David Zelaia-Zugasti Gernikako Allende Salazar eskolako guraso elkarteko kidea. Eskola horretan, duela hiru urte, proiektu pilotoa jarri zuten baitan.\nEneko Vinuela 'Gure platera gure aukera' plataformako bozeramaleak eta Gernikako Allende-Salazar eskolako David Zelaia Zugasti gurasoak euren iritzia utzi digute eta Larrabetzuko adibidea eskatu dugu. Jantokiaren kudeaketa osoa darama eskola horrek 2008 urtetik. Ekaitz Barrenetxea guraso eta jantokiko arduradunak xehetasunak eman dizkigu.


Alaitz Arenzanak eta Maria Ibarretxek osatzen dute Sra Polaroiska. Haien lanaren ardatzak zinema esperimentala, ekintza-artea, sorkuntza eszenikoa eta koreografia dira. 2017an, Gure Artea saria irabazi zuten euren sortze-jardueragatik. Gainera, urte hauetan zehar, beste zenbait sari jaso dituzte, hala nola Injuve saria, lehen Ertibil saria eta Madrilgo Koreografia Lehiaketako lehen saria.\nArte-zentro eta nazioarteko jaialdi askotan erakutsi dituzte euren pieza eszenikoak eta ikus-entzunezkoak. Hona hemen haietako batzuk: Artium Museoa, Reina Sofía museoa, Guggenheim Museoa, Stockholmeko Cervantes Institutua, Manchester, Parisko Festival de Cinémas Différents, Casa Encendida eta Bilbao Arte Fundazioa.\nAzken bi urteetan, Andrekale instalazio-filma egin dute Komanditario Berriak programaren baitan. Fundation de France fundazioak, Artehaziak eta Donostiako Tabakalerak produzitu dute. Gainera, Lur Away pieza eszenikoa ere egin dute, eta, besteak, beste, Azkuna Zentroan, El Mercat de Les Flors antzokian, Tabakaleran, Sevillako Mes de danza jaialdian eta Oloteko Sismógraf jaialdian aurkeztu dute.\nLekuaSolokoetxe 3, 2 - Bilbao 48006


GR-38 2. Etapa Gernika-Iurreta\nel 03 Febrero 2019 .\nGoizeko 7:30 tan anbulatorio aurrean 86 laguneko taldea osatu zen GR-38, ardoaren eta arrainaren ibilbideko bigarren etapa burutzeko.\nIragarrita bezala eguraldi bikaina genuen aurretik. Azpeitian 6-7 gradu, Gernikara iristean gutxiago eta izotza bazterretan.\n8:45 inguruan ibiltzeari ekin eta metro batzuk altueran irabazi ahala tenperatura gora. Elejalde-Mendeta auzorantz aurreneko maldak. ibilbidean lokatzarik ez genuen falta baina ibilbide erosoa momentuz.\n10 inguruan aurreneko geldialdia indarrak errekuperatzeko Mendetan.\nIbilbidean aurrera iada Gernika eta Urdaibai inguruak atzean utzita Albiz auzorantz. Berau pasa eta eguneko igoerarik nagusiena: Oiz magalera. Bakoitzak hal zuen erritmoan igoera egin, hal zuenak parajetaz gozatu eta Mauma auzorantz jeisteko ordua. Bertan ginen 13:15 ingururako eguneko geldiune nagusia egiteko. Orduerdi batez gelditu eta bazkaltzeko aprobetxatu genuen.\nBerriro ibiltzeari ekin . 10 Km inguru gelditzen zitzaizkigun, gehienak beheruntz. Egun guzian bezala eguraldi oso ona. Iada Durangaldea aurrez aurre genuela Garai eta Goiuria ingurutik behera arratsaldeko 16.00 inguruan Iurretan ginen.\nJendea sasoiko, uste baino zertxobait lenago etapa amaituta. 16:30 aldean herrirako bideari ekin genion autobusetan sartuta.\nBigarrena ere burututa, Martxokoari begira. Martxoak 16 ean Iurretatik Otxandiorako etapa polita\nEguna: Otsailak 16 Larunbata\nIrteera: Gernika-Iurreta 23,5 Km\nGR-38, Ardoaren eta Arrainaren Ibilbideko 2. go Etapa\nIbilaldia: Goizeko 7:30 tan anbulategi aurrean autobusa artuko degu Gernikara joateko.\nGernikan Gr-38 jarraitzen hasiko gera, Elejalde auzorantz. Bertan (5. Km) hamarretakoa egiteko 15min geldialdia izango da.(Taberna dago).\nOndoren ibilaldian aurrera Albiz auzotik pasatuaz Oiz mendi aldera igoko gara. Hau atzean utzita Maguna auzora iritxiko gara bazkaltzera(15Km) . 30 min geldialdia egingo degu. (Iturria dago).\nOndoren Goiuria/Garai ingurutik pasata Iurretara jeitxiko gara.\nIbilaldia 16:30- 17:00 amaitzea aurreikusten da. Amaitzean, 15min izango dira Iurretan. Ondoren autobusa hartu eta Azpeitira.\n1445 metroko desnibela goraka / 1336 metroko desnibela beraka\nIzen ematea: Irteeran parte hartzeko izena otsailak 14 rako eman beharko da. Bai elkarteko Tabernan edo web gunean bertan.\nEgin klik xaguarekin track artxiboa jaisteko / Click para descargar track: Iurreta.gpx\n25.7 km, 17:52:00


Brandy Vaughan derrigorrezko txertoen aurkako ekintzailea hilik aurkitu zuten abenduaren 7an – Independentea\nAbenduaren 7an Brandy Vaughan, 45 urtekoa, hilik aurkitu zuen 9 urteko semeak Kaliforniako bere etxean. Txertoen segurtasunaren eta industria farmazeutikoaren krimenen ikertzailearen bat-bateko heriotzak ikerketa poliziala eragin du, Santa Barbara konderriko Sheriffaren Bulegoak iragarri zuenez. “Heriotzaren azken arrazoia eta berau zehazteko modua normalean 4-6 aste luzatzen den azterketa toxikologikoaren zain daude”, adierazi zuen komunikatu batean.\nBrandy Vaughanek Merck konpainia farmazeutikoko salmenta-exekutiboa izan zen garaian, barrutik ezagutu zuen ustelkeria, berak saltzen baitzuen ia hogeita hamar mila pertsonen heriotza eta beste askorengan eragin kardiobaskular kaltegarriak eragin zituen Vioxx izeneko medikamentua.\nHau dela eta, Merck konpainia utzi zuen eta handik urte batzuetara, txertoen osagaiak ikertzen hasi zen, bai eta txertoak hartu eta ez hartzearen arriskuak ere. Munduan zehar bidaiatu zuen jendea hainbat ekitaldi, mitin eta sinposiotan heziz, txertoen, produktu farmazeutikoen eta beharrezkoak ez diren tratamendu medikoen arriskuei buruz. Brandy ezagutu zutenek esaten dutenaren arabera, jarraitzaile askok miresten zuten haren grina, indarra, zintzotasuna eta, bereziki, edozein pertsonarekin, edozein lekutan eta edozein unetan eztabaidatzeko zuen ezagutza eta ausardia harrigarria.\n2015. urtean Kalifornian hezkuntza arloan SB277 derrigorrezko txertaketari buruzko lehenengo legeetako bat ezarri zen, seme-alabek txertoa ez hartzeko gurasoei beren sinesmen pertsonalak aipatzea debekatu ziena. Orduan eta erantzun gisa, Learn The Risk irabazi asmorik gabeko erakundea sortu zuen.\nBrandyk semea kimika-interferentziarik gabe haztea aukeratu zuen. Bere hitzetan: “Zure seme-alabari zure ikerketa egin behar diozu, eta ez bakarrik esaten dizuten guztia sinetsi, bereziki istorioaren alderdi bat besterik ez denean: irabaziei lehentasuna ematen diena zure seme-alabaren osasunaren aldean”.\n2015. urtean Sacramento hiritik SB277 legearen kontrako protesta batetik etxera itzuli zenean hura beldurtzeko ekintzak jasaten hasi zen, bideo batean salatu zuenez. Beste jazarpen ekintza batzuen artean, norbaitek, etxeko alarma-sistema indargabetuz, barruan sartu eta ordenagailua eta bestelako tresnak lekuz aldatu zituen, nahita beldurtzeko ekintza hauen arrastoak utziz.\nBrandy Vaughanen heriotzaren inguruan susmo txar handiak daude. 2019. urtearen amaieran, hau adierazi zuen: “Zerbait gertatuko balitzait,… joko zikina da, eta badakizu zehatz-mehatz nor izan den eta zergatik, bizitza honetan dudan lana eta misioa direla eta”. Bihozkada fatidiko honek ondo islatzen du bazekiela bere bizitza arriskuan jartzen ari zela eskrupulurik gabeko interes farmazeutikoen aurka eta txertoen inguruko egiaren aldeko ekintzailea izateagatik. Izan ere, osasungintza naturala praktikatzen zuten eta enpresa farmazeutiko handien kritikari irekiak izan ziren mediku ekintzaileen heriotza kasu gehiago ezagutzen dira, bat-batekoak eta, batzuetan, modu misteriotsuan gertatu direnak, hau bezalaxe. Brandy Vaughan kasu horien jarraitzailea zen. Facebook-eko bere profilean honelakoak idatzi zituen: “Eginkizun handi bat daukat bizitza honetan, oso zaila eta beldurgarria denean ere. Inoiz ere ez nuke neure buruaz beste egingo”. Semeari dagokionez, Vaughanek hau idatzi zuen: “Bastien dena da niretzat eta inoiz ez nuke utziko”. Hamar urtean farmazia-produkturik kontsumitu ez zuela gehitu zuen. “Bestela esanda, ez nago ustekabean edo bat-batean hiltzeko moduan. Zerbait gertatuko balitzait, gauzak prestatu ditut lagun talde batek ikertzaile pribatuen talde bat kontrata dezan xehetasun guztiak jakiteko. Misio honetan edo antzeko batean asko izan dira erailak eta bada hau gelditzeko garaia. Iluntasunak ezin du garaitu”.\nChildren’s Health Defense taldeak, haurren osasunaren alde diharduenak, hitz hauek idatzi ditu Brandyri omenaldia eginez: “benetako gudaria izan zen, ama handia eta iraultzailea. Munduak aingeru handi bat galdu du eta gure mugimendua inoiz ez da bera izango hura gabe”.\nArtikulu honek ere omenaldi txiki bat izan nahi du, txertoen segurtasunaren alde jardun izanagatik, horien arriskuez hainbat jende hezi zuelako eta lege bidegabeen aurka egiteagatik.\nBrandy, eskerrik asko farmazeutika handien krimenen aurkako borroka gogorragatik!\nAne Miren Elordui-Zapaterietxe - 2021ko abenduak 20\n2 erantzun “Brandy Vaughan derrigorrezko txertoen aurkako ekintzailea hilik aurkitu zuten abenduaren 7an” bidalketan\n2021ko urtarrilak 11, 9:21\nMiresgarria Brandy Vaughan.\nBizitza koherentziaz betea nola eraman daitekeenaren adibide sutsua.\nEskerrik asko Ane Miren, Brandy gure artera ekartzeagatik.\n2021ko urtarrilak 12, 8:47\nEa bada Brandy Vaughanen lagunek kontratatu bide duten ikertzaile pribatu taldeak heriotzaren arrazoiak lehenbaitlehen argitzen eta argitaratzen dituen eta iristen zaizkigun.\nBestetik, sistemaren kontra asko dago esateko, industria farmazeutikoaz asko, baina hitzaldiren bat entzun diot eta argudiaketa finagoa behar dela iruditzen zait. Bestela inora ez garamatzan manikeismo batean erortzen gara: batzuentzat, sistema dena ona da, besteentzat, dena txarra. Eta posizio horietatik eztabaida eraikitzailerik ez dago, sinesmen itsuak baino ez.